Δευτέρα, 30 Ιανουαρίου 2017 21:45\nΑΝΑΚΟΙΝΩΣΗ ΤΟΥ ΣΥΛΛΟΓΟΥ ΓΟΝΕΩΝ ΝΗΠΙΑΓΩΓΕΙΩΝ : ΠΡΟΣΟΧΗ ΣΤΟΧΟΣ ΤΑ ΠΑΙΔΙΑ ΣΤΗ ΛΗΤΗ\nΑνακοίνωση-προειδοποίηση απο τον σύλλογο γονέων νηπιαγωγείων Λητής αναρτήθηκε στο διαδίκτυο με σκοπό την διάσωση των περίεργων κινήσεων που παρατηρήθηκαν στην περιοχή τις τελευταίες μέρες.\nΚάποια άτομα παρακολουθούν σπίτια (κυρίως νύχτα) με κύαλια νυχτερινής όρασης και την επόμενη πλησιάζει τα παιδία του σπιτιού μια κυρία μεταμφιεσμένη σε γριούλα και τα ζητάει να πάνε βόλτα μαζί τους. Οποιαδήποτε περίεργη κίνηση αντιληφθεί κάποιος να καλέσει αμέσως την αστυνομία,η οποία είναι ενήμερη.\nΔευτέρα, 30 Ιανουαρίου 2017 21:25\nΔΙΗΓΗΜΑ ΤΟΥ ΣΤΑΜΑΤΗ ΜΠΕΚΙΑΡΗ ΑΦΙΕΡΩΜΕΝΟ ΣΤΟΥΣ ΘΕΟΔΟΣΙΑΝΟΥΣ ΚΑΤΟΙΚΟΥΣ ΤΟΥ ΛΑΓΚΑΔΑ\nΤο παρακάτω διήγημα τιμήθηκε από το Δήμο Κιλκισίου και τις εκδόσεις iwrite με την επιλογή και έκδοσή του σε ειδικό συλλεκτικό τόμο με τον τίτλο «ΚΙΛΚΙΣ-Ιστορίες του τόπου μας.\nΈτσι αναγκάστηκε να εγκαταλείψει τη Θεσσαλονίκη και να πάρει το δρόμο γι’ αυτό τον ερημότοπο.\nΠροτού σταθμεύσει στον πύργο του χανιού θεώρησε σωστό να γνωρίσει τον τσαούση και το κοινοτικό συμβούλιο της διπλανής Λιγκοβάνης. Από το στόμα του δεν έβγαλε παρά μόνον άσεμνες λέξεις και βλαστήμιες. Δε χαμογέλασε ούτε τους φίλεψε με δαμάσκηνα και ζαχαρωτά. Έδιωξε τα μικρά παιδιά που γύρεψαν ελεημοσύνη χωρίς να τα φιλοδωρήσει.\nΎστερα από ολιγόωρη ξεκούραση στη Λιγκοβάνη ξεκίνησε με τη συνοδεία του για τον πύργο του Δερβενιού. Ο εκνευρισμός του ήταν εμφανής και ανεξέλεγκτος.\nΤην άλλη μέρα μετά την προσευχή της αυγής κατάφερε να κοιμηθεί για μια ώρα περίπου και όταν ξύπνησε αισθανόταν αρκετά καλύτερα.\nΣήμερα ξαναγεννήθηκε• η ζωή χτύπησε την πόρτα του και τούφερε χαρούμενο μαντάτο. Ο γιατρός που επισκέφτηκε τη γυναίκα του τον πληροφόρησε, ότι μετά από είκοσι χρόνια γάμου ήταν έγκυος.\nΤο φως των άστρων ξαφνικά χαμήλωσε, το νερό ταράχτηκε ελαφρά και στη θέση του προσώπου του εμφανίστηκε ένα πλάσμα. Το κεφάλι του εξείχε από το νερό ενώ το κορμί του ήταν βυθισμένο μέσα στο ποτάμι.\nΗ νύχτα ήταν ήσυχη, τίποτε δεν τάραζε τη γαλήνη της, ούτε φωνές, ούτε κραυγές. Ακόμη και ο αέρας είχε κάνει ανακωχή. Πού και πού μόνο το νιαούρισμα κάποιας γάτας ή κάποιος σκύλος που αλυχτούσε κάπου μακριά, διέκοπταν τη σιωπή και την ακινησία της νύχτας.\nΑυτό τον παλιό διαλυμένο οικισμό, με τις ροδιές, τη γέρικη συκιά, τα ζαρκάδια και τα παγώνια, τον αγάπησαν και τον ανέστησαν οι πρόσφυγες το 1922 και τον ομόρφυναν ακόμη περισσότερο επενδύοντάς τον με το νέο του όνομα «ΘΕΟΔΟΣΙΑ».\nΑφιερωμένο στους Θεοδοσιανούς κατοίκους του Λαγκαδά.\nΔευτέρα, 30 Ιανουαρίου 2017 21:09\nΕΛΛΗΝΕΣ ΚΟΜΑΝΤΟΣ ΕΚΠΑΙΔΕΥΟΝΤΑΙ ΣΤΟ ΣΟΧΟ\nΟι Έλληνες Κομάντος εκπαιδεύονται στον Σοχό!\nΣοχός δεν είναι μόνο Κουδουνοφόροι! Αποκλειστικές μου φωτογραφίες από την Κυριακή 29 Ιανουαρίου 2017, όπου μέλη της Λέσχης Εφέδρων Ενόπλων Δυνάμεων έκαναν στο βουνό του Σοχού μας με πλήρη εξοπλισμό και οπλισμό την Άσκηση Χειμερινής Διαβίωσης!\nΣυμμετείχαν εκτός από τους κομάντος και οι περίφημοι Αλπινιστές, καθώς το πολύ χιόνι που υπάρχει στο βουνό προσφερόταν για την άσκηση τους.\nΔεν είναι η πρώτη φορά που οι Ελληνικές Ειδικές Δυνάμεις κάνουν άσκηση στον Σοχό.\nΑυτό μας τιμά ως τόπο, μας γεμίζει περηφάνια, και χαίρομαι ιδιαίτερα που τους παρουσιάζω μέσα από την κορυφαία μας σελίδα 'Sakis Terzis Ola Sohos'!\nΔευτέρα, 30 Ιανουαρίου 2017 14:18\nΟ ΕΟΡΤΑΣΜΟΣ ΤΗΣ ΜΝΗΜΗΣ ΤΩΝ ΤΡΙΩΝ ΙΕΡΑΡΧΩΝ ΣΤΟ ΔΗΜΟ ΛΑΓΚΑΔΑ - ΒΡΑΒΕΥΣΗ ΑΡΙΣΤΟΥΧΩΝ ΜΑΘΗΤΩΝ\nΣυγχαρητήρια σε όλους τους αριστούχους μαθητές του Δήμου μας που βραβεύτηκαν σήμερα, ημέρα γιορτής της Παιδείας και των Ελληνικών Γραμμάτων\nΠανηγυρική Αρχιερατική Θεία Λειτουργία τελέστηκε σήμερα το πρωί στον Ιερό Μητροπολιτικό Ναό Αγίας Παρασκευής Λαγκαδά, στη μνήμη των τριών Ιεραρχών και Οικουμενικών Δασκάλων, του Μεγάλου Βασιλείου, του Γρηγορίου του Θεολόγου και του Ιωάννη του Χρυσοστόμου.\nΗ Θεία Λειτουργία τελέστηκε προεξάρχοντος του Σεβασμιώτατου Μητροπολίτη Λαγκαδά κ.κ. Ιωάννη, παρουσία του Δημάρχου Λαγκαδά Γιάννη Καραγιάννη, του Προέδρου της Επιτροπής Παιδείας του Δήμου και Εκπαιδευτικού Λάζαρου Πιπινίκα, αντιπροσωπειών μαθητών και μαθητριών σχολείων της Πρωτοβάθμιας και Δευτεροβάθμιας Εκπαίδευσης, Δάσκαλων και Εκπαιδευτικών του Δήμου μας.\nΤα μηνύματα του Μακαριωτάτου Αρχιεπισκόπου Αθηνών και πάσης Ελλάδος κ.κ. Ιερωνύμου και των μελών της Διαρκούς Ιεράς Συνόδου της Εκκλησίας της Ελλάδος προς τους μαθητές και τις μαθήτριες όλων των Ελληνικών Σχολείων, ανέγνωσε ο Πρωτοπρεσβύτερος του Οικουμενικού Θρόνου και Γενικός Αρχιερατικός Επίτροπος της Ιεράς Μητρόπολης π. Αναστάσιος Παρούτογλου.\nΜε την ευκαιρία της σημερινής εορτής της Παιδείας και των Ελληνικών Γραμμάτων, ακολούθησε από τον Μητροπολίτη Λαγκαδά η βράβευση των αριστούχων μαθητών, για το σχολικό έτος 2015 – 2016.\nΠΕΡΙΟΔΕΙΑ ΤΟΥ ΠΡΟΕΔΡΟΥ ΤΗΣ ΝΕΑΣ ΔΗΜΟΚΡΑΤΙΑΣ ΚΥΡΙΑΚΟΥ ΜΗΤΣΟΤΑΚΗ ΣΤΟ ΛΑΓΚΑΔΑ\nΌπως αναφέρει το ΑΠΕ-ΜΠΕ, ο κ. Μητσοτάκης επισκέφθηκε πρότυπη μονάδα παραγωγής βιοαερίου από αγελαδοτρόφους στο Κολχικό, ξεναγήθηκε σε αυτή και ενημερώθηκε για τη λειτουργία της.\nΔευτέρα, 30 Ιανουαρίου 2017 13:10\nΟΙ ΑΓΡΟΤΕΣ ΤΟΥ ΔΗΜΟΥ ΛΑΓΚΑΔΑ ΠΑΡΕΤΑΞΑΝ ΤΑ ΤΡΑΚΤΕΡ ΣΤΗΝ ΚΕΝΤΡΙΚΗ ΠΛΑΤΕΙΑ ΤΗΣ ΠΟΛΗΣ\nΣυμβολική διαμαρτυρία των αγροτών του Δήμου Λαγκαδα, σήμερα το μεσημέρι. Παρέταξαν τα τρακτέρ τους στην Κεντρική Πλατεία Λαγκαδά προκειμένου να δώσουν το μήνυμα πως και φέτος οι αγρότες της περιoχής θα συμμετάσχουν στους αγώνες του κλάδου.\nΔευτέρα, 30 Ιανουαρίου 2017 10:40\nΣΥΛΛΗΨΗ 38ΧΡΟΝΟΥ ΣΤΑ ΔΙΟΔΙΑ ΑΝΑΛΗΨΗΣ ΓΙΑ ΠΑΡΑΝΟΜΗ ΜΕΤΑΦΟΡΑ ΑΛΛΟΔΑΠΩΝ\nΑστυνομικοί της Διεύθυνσης Άμεσης Δράσης Θεσσαλονίκης συνέλαβαν πρώτες πρωινές ώρες σήμερα, ένα άτομο, για παράνομη μεταφορά αλλοδαπών.\nΠρόκειται για 38χρονο ημεδαπό, σε βάρος του οποίου σχηματίσθηκε δικογραφία από το Τμήμα Δίωξης Παράνομης Μετανάστευσης Μυγδονίας, που διενεργεί την προανάκριση, για Παράνομη μεταφορά μη νόμιμων μεταναστών στο εσωτερικό της Χώρας.\nΕιδικότερα, πρώτες πρωινές σήμερα, στην Εγνατία οδό (ρεύμα προς Θεσσαλονίκη), πλησίον διοδίων Ανάληψης, εντοπίστηκε από αστυνομικούς της Διεύθυνσης Άμεσης Δράσης Θεσσαλονίκης, Ι.Χ.Ε. αυτοκίνητο, που οδηγούσε ο συλληφθείς, να μεταφέρει παράνομα τέσσερις (4) αλλοδαπούς, που στερούνταν νομιμοποιητικών εγγράφων, με προορισμό την πόλη της Θεσσαλονίκης.\nΟ συλληφθείς θα οδηγηθεί στον αρμόδιο Εισαγγελέα, ενώ κατασχέθηκε το προαναφερόμενο όχημα ως μέσο της παράνομης μεταφοράς, καθώς και τρία κινητά τηλέφωνα και χρηματικό ποσό.\nΣάββατο, 28 Ιανουαρίου 2017 21:02\nΠεριφερειακός Ανώμαλος Δρόμος Θεσσαλονίκης - RUN FUN ΔΗΜΟΥ ΛΑΓΚΑΔΑ στα Λουτρά Λαγκαδά.\nΟ ΓΥΜΝΑΣΤΙΚΟΣ ΣΥΛΛΟΓΟΣ ΛΑΓΚΑΔΑ σε συνεργασία με την ΕΑΣ ΣΕΓΑΣ ΘΕΣΣΑΛΟΝΙΚΗΣ, τον ΔΗΜΟ ΛΑΓΚΑΔΑ και την Υ.Κ.Π.Α.Α.Π. του Δήμου Λαγκαδά διοργανώνουν το Περιφερειακό Πρωτάθλημα Ανωμάλου Δρόμουτης ΕΑΣ Σ.Ε.Γ.Α.Σ. ΘΕΣΣΑΛΟΝΙΚΗΣ και τον αγώνα δρόμου σε ανώμαλο έδαφος για παιδιά, το RUN & FUN 2017, που στοχεύει στην ευαισθητοποίηση των παιδιών και των γονέων τους σε δραστηριότητες άθλησης.Οι αγώνες θα πραγματοποιηθούν την Κυριακή 5 Φεβρουαρίου 2017 στα Λουτρά του Λαγκαδά από τις 11:00 έως τις 14:00.\nΠΡΟΓΡΑΜΜΑ ΑΓΩΝΩΝ – ΚΥΡΙΑΚΗ 5 ΦΕΒΡΟΥΑΡΙΟΥ 2017 - ΛΟΥΤΡΑ ΛΑΓΚΑΔΑ\n11:00ΚΟΙΝΗ ΕΚΚΙΝΗΣΗ 4000m4000m Παίδων (2002-2001-2000)Νεανίδων (1999-1998)\n11:25 3000m Κορασίδων (2002-2001-2000)\n11:45 RUN FUN ΓΥΜΝΑΣΙΩΝ 2000m Παγκορασίδων (2004-2003)Παμπαίδων (2004-2003)\n12:05 RUN FUN ΔΗΜΟΤΙΚΩΝ ΣΧΟΛΕΙΩΝ 2000m Αγόρια Δημοτικού Σχολείου (2010-2005) Κορίτσια Δημοτικού Σχολείου (2010-2005)\n12:25ΚΟΙΝΗ ΕΚΚΙΝΗΣΗ 6000m6000m Εφήβων (1999-1998)Νέων Γυναικών (1997-1996-1995)\n13:05ΚΟΙΝΗ ΕΚΚΙΝΗΣΗ 8000m8000m10000m Γυναικών (1994……)Νέων Ανδρών (1997-1996-1995)Ανδρών (1994…….)\nΠαρασκευή, 27 Ιανουαρίου 2017 13:58\nΗ αποκατάσταση των σχολικών μονάδων του δήμου Λαγκαδά\nΠαρασκευή, 27 Ιανουαρίου 2017 12:56\nΣτο Λαγκαδά την Δευτέρα 30 Ιανουαρίου ο Κυριάκος Μητσοτάκης\nΤη Θεσσαλονίκη θα επισκεφθεί την Κυριακή 29 και τη Δευτέρα 30 Ιανουαρίου ο πρόεδρος της Νέας Δημοκρατίας, Κυριάκος Μητσοτάκης.\nΣυγκεκριμένα, την Κυριακή 29 Ιανουαρίου, ο πρόεδρος της Ν.Δ. θα μιλήσει σε εκδήλωση για την Ημέρα μνήμης των Ελλήνων Εβραίων Μαρτύρων και Ηρώων του Ολοκαυτώματος.\nΤην Δευτέρα 30 Ιανουαρίου, θα επισκεφτεί τον Περιφερειακό Σύνδεσμο Φορέων Διαχείρισης Στερεών Αποβλήτων, καθώς και την πρότυπη μονάδα βιοαερίου από αγελαδοτρόφους στο Κολχικό Λαγκαδά. Επίσης, θα επισκεφτεί τις μυδοκαλλιέργειες στο Εθνικό Πάρκο Δέλτα Αξιού – Λουδία – Αλιάκμονα.\nΤο οδοιπορικό του TravelBook στο Λαγκαδά\nΒΟΛΒΗ - ΚΟΡΩΝΕΙΑ\nΗ δεύτερη μεγαλύτερη λίμνη της Ελλάδας, η Βόλβη, και η φτωχή αδελφή της, η Κορώνεια, που παλεύει να αναγεννηθεί, δεν βροντοφωνάζουν να τις προσέξεις. Αν το κάνεις όμως δεν θα το μετανιώσεις.\nΤο ανατολικό τμήμα της Βόλβης είναι ιδανικό για windsurf χάρη σε ένα θερμικό φαινόμενο που μεταφέρει ένα συνεχές αεράκι από τον Στρυμονικό κόλπο\nΠορεία βορειοανατολική. Το αυτοκίνητο μάχεται να απομακρυνθεί από την πόλη της Θεσσαλονίκης, η Εγνατία είναι κοντά, τη βλέπεις, την ακούς. Μάταια, μια οργανωμένη επιχείρηση εγκλωβισμού των επισκεπτών μοιάζει να έχει στηθεί, για να τους κρατήσουν για πάντα εδώ, δεν εξηγείται αλλιώς το πώς δεν υπάρχουν πινακίδες πουθενά.\nΚαλό είναι να σου γίνει μάθημα. Δεν θα είναι το μόνο. Η περιοχή έχει πολλά να σε διδάξει. Τις επόμενες ώρες θα βρεθείς να περιηγείσαι σε δρόμους κατά προσέγγιση, να στρίβεις «στο περίπου», να μπαινοβγαίνεις σε χωριά χωρίς να ξέρεις καν ποια είναι, να αναζητάς αρχαιολογικούς χώρους και να μην τους βρίσκεις.\nΒαρκάδα σε γλυκά νερά\n«Γιατί να το τολμήσω;» αναρωτιέσαι καθώς οδηγείς σε ένα φαινομενικά αδιάφορο τοπίο για το οποίο κανείς δεν σου έχει μιλήσει. Γιατί εδώ, ανατολικά της Θεσσαλονίκης, στη μεγάλη κοιλάδα της Μυγδονίας απλώνονται οι δύο λίμνες του νομού, η ζωντανή Βόλβη, η δεύτερη μεγαλύτερη της Ελλάδας, και η περιβόητη Κορώνεια, που νεκρώθηκε και αποξηράνθηκε ολοκληρωτικά από την ανθρώπινη παρέμβαση και παλεύει να αναγεννηθεί.\nΠεριβάλλονται από ήπια βουνά με ορεινά συμπαθητικά χωριά, παραλίμνια ψαροχώρια, βυζαντινά, οθωμανικά και σύγχρονα λουτρά, νεολιθικούς οικισμούς, αρχαίες θέσεις, βυζαντινούς πύργους, μνημεία της φύσης, γεωλογικά φαινόμενα, δεκάδες διαφορετικά οικοσυστήματα και παραλίες. Οι κάτοικοί τους εμπλουτίστηκαν από Βλάχους, Πόντιους, Θρακιώτες πρόσφυγες που όρισαν τον πολιτισμό της περιοχής, διατηρούν εντυπωσιακά έθιμα, ψαρεύουν και καλλιεργούν τη γη.\nΤο τοπίο δεν προκαλεί επιφωνήματα θαυμασμού, οι εναλλαγές του, όμως, εκπλήσσουν. Θα μπορούσε να γίνει ένας υπέροχος προορισμός για τους επισκέπτες. Αρκεί κάποιοι, και πρώτα από όλα οι κάτοικοί της, να τη φροντίσουν.\nΗ λίμνη κι η οφθαλμαπάτη\nΠριν από εκατομμύρια χρόνια εδώ βρισκόταν η τεράστια λίμνη της Μυγδονίας. Ενας μεγάλος σεισμός δημιούργησε ένα ρήγμα, τα Στενά της Ρεντίνας, από όπου η λίμνη άρχισε να ρέει προς τον Στρυμονικό κόλπο. Στη μεγάλη λεκάνη της Μυγδονίας, έμειναν δύο τμήματά της μόνο, οι σημερινές λίμνες Κορώνεια και Βόλβη.\nΠολύχρωμα windsurf σκίζουν τα νερά της Βόλβης, ψαράδες ρίχνουν καλάμια και βάρκες, πουλιά ψαρεύουν ανενόχλητα και το βλέμμα αδυνατεί να πιστέψει ότι αντικρίζει μια λίμνη και όχι θάλασσα! Αυτή είναι η δεύτερη μεγαλύτερη λίμνη της Ελλάδας, μετά την Τριχωνίδα, με έκταση 68.000 στρέμματα και μέγιστο βάθος 20 μέτρα.\nΗ Κορώνεια προσπαθεί να ξαναζωντανέψει\nΗ Βόλβη σχηματίζει ενιαίο οικοσύστημα με την Κορώνεια στο οποίο έχουν καταγραφεί 248 είδη πουλιών και φιλοξενεί 22 είδη ψαριών, μεταξύ των οποίων δύο ενδημικά και προστατεύεται από τις συμβάσεις Ramsar, Βέρνης και Βόννης.\nΣε πλήρη αντίθεση έρχεται η εικόνα της Κορώνειας, η στάθμη της οποίας αυξομειώνεται ανάλογα με τις καιρικές συνθήκες. «Κάποτε είχαμε μια ωραία λίμνη» λένε οι ντόπιοι, που αδυνατούν να ξεχάσουν εκείνη τη μέρα του 1995 όταν εκατοντάδες νεκρά ψάρια κάλυψαν τις όχθες της Κορώνειας και χιλιάδες πουλιά έπεσαν νεκρά στη γη...\nΗ επιφάνεια της ήταν τότε 48 τ.χλμ. και το βάθος της έφτανε τα 8 μέτρα, νούμερα που μοιάζουν με ανέκδοτο στις μέρες μας. Η Κορώνεια άρχισε να πεθαίνει από τη δεκαετία του 1970 όταν ξεκίνησε η υπεράντληση των υδάτων της για τις ποτιστικές καλλιέργειες και για την υδροβόρα λειτουργία δεκάδων βαφείων στις όχθες της.\nΗ μόλυνση από την αλόγιστη απόρριψη των βιομηχανικών λυμάτων στα νερά της, των λιπασμάτων, των φυτοφαρμάκων κ.λπ. δεν άργησε να ολοκληρώσει την καταστροφή. Το 1995 η λίμνη θεωρήθηκε νεκρή. Από τα 8 μέτρα βάθος η στάθμη της λίμνης έπεσε το 2001 στα 50 εκατοστά και το καλοκαίρι του 2002 η Κορώνεια αποξηράνθηκε.\nΤο πλήγμα ήταν μεγάλο για τους κατοίκους της περιοχής, «τόσο συναισθηματικό όσο και οικονομικό» μας λέει ο υπεύθυνος του φορέα διαχείρισης Μάριος Αστερίου. «Εχασαν τη λίμνη τους. Και φυσικά τη δουλειά τους αφού οι περισσότεροι ζούσαν από αυτή».\nΤο θερμαλιστικό κέντρο Λαγκαδά διαθέτει βυζαντινούς και σύγχρονους λουτήρες\nΣήμερα η λίμνη «έχει ενταχθεί από το 2004 σε σχέδιο διάσωσης το οποίο περιλαμβάνει μια σειρά από τεχνικά έργα» μας λέει η πρόεδρος του Φορέα Διαχείρισης και επίκουρη καθηγήτρια στο τμήμα Βιολογίας του ΑΠΘ, κα Δήμητρα Μπόμπορη, ωστόσο έχει σχεδόν ολοκληρωθεί ένα μόνο από αυτά, μία τάφρος διευθέτησης της κοίτης δύο χειμάρρων της Βόλβης.\n«Εν τω μεταξύ έχουν κλείσει οι περισσότερες υδροβόρες βιομηχανίες, τα βαφεία δηλαδή και είμαστε ιδιαίτερα ευτυχείς που εγκαινιάσαμε τον βιολογικό καθαρισμό του Λαγκαδά. Είμαστε αισιόδοξοι, ωστόσο είναι προτεραιότητα να ληφθεί μία πολιτική απόφαση για τα έργα. Η Κορώνεια είναι υγρότοπος διεθνούς σημασίας» καταλήγει.\nΟ γύρος των λιμνών\nΞεκινάς την περιήγηση από τον Λαγκαδά, όχι μόνο γιατί είναι η μεγαλύτερη κωμόπολη της περιοχής, αλλά γιατί εδώ εδρεύει ο δραστήριος Φορέας Διαχείρισης των λιμνών που θα σε προμηθεύσει με χάρτες και έντυπο υλικό, θα σε καθοδηγήσει ή και θα σε συνοδεύσει στα πιο ενδιαφέροντα σημεία των λιμνών. Με λίγα λόγια θα λύσει πολλά από τα προβλήματά σου!\nΟ Λαγκαδάς φημίζεται για τα αναστενάρια του, το πανάρχαιο έθιμο της πυροβασίας που γίνεται ακόμη κάθε χρόνο στη γιορτή των Αγίων Κωνσταντίνου και Ελένης. Φημίζεται όμως και για τα λουτρά του. Οι ιαματικές ιδιότητες των νερών αναγνωρίστηκαν ήδη από τη βυζαντινή εποχή με την κατασκευή, το 900 μ.Χ., μιας δεξαμενής που όχι μόνο διατηρείται μέχρι σήμερα, αλλά λειτουργεί κανονικά, μαζί με μία του 1400, στο σύγχρονο θερμαλιστικό κέντρο.\nΑφού νιώσεις για λίγο σαν αυτοκράτορας απολαμβάνοντας ένα θερμό λουτρό στο βυζαντινό λουτήρα, μπορείς να οδηγήσεις βόρεια για μια βόλτα στα ορεινά χωριά στις πλαγιές του Βερτίσκου, στις ταβέρνες των οποίων θα απολαύσεις λουκούλλεια γεύματα με καλά ντόπια κρέατα - την Οσσα, τον Βερτίσκο, τον Σοχό. Για τον τελευταίο κράτα σημείωση να επιστρέψεις τις απόκριες. Τότε που οι «κουδουνοφόροι» ξεχύνονται στους δρόμους και το χωριό σείεται από τα νταούλια και τους ζουρνάδες.\nΗ Αγ. Μαρίνα (1869) σκεπάζεται από πλάκες σχιστόλιθου\nΑνάμεσα στις δύο λίμνες αναζητάς οπωσδήποτε το χωριό Σχολάρι για να δεις δύο πελώρια αιωνόβια πλατάνια με εκατοντάδες φωλιές ερωδιών που έχουν χαρακτηριστεί μνημεία της φύσης και τη Νυμφόπετρα, τον εντυπωσιακό σχηματισμό βράχων, ένα γεωλογικό φαινόμενο που ερμηνεύεται από την παράδοση ως μία γαμήλια πομπή που πέτρωσε έπειτα από κατάρα!\nΗ πορεία στη βόρεια όχθη της Βόλβης σε φέρνει αρχικά στη Μεγάλη και κατόπιν στη Μικρή Βόλβη, δύο συμπαθητικά ψαροχώρια στις όχθες της λίμνης, ιδανικά για ανάπτυξη. Απόλαυσε την παραλίμνια βόλτα, παρατήρησε τους ψαράδες της Μικρής Βόλβης και τα πουλιά και κάθισε στο ταβερνάκι για να γευτείς γριβάδια, περκιά και την τοπική σπεσιαλιτέ, την παστή λιπαριά. Μη διστάζεις... η λιπαριά είναι μεν ενδημικό ψάρι έχει όμως τέτοια εξάπλωση που η αλίευσή της θεωρείται απαραίτητη ώστε να μην ανατραπεί η ισορροπία του βιότοπου!\nΚάτω από τον Χορτιάτη\nΕπόμενο χωριό είναι η Ρεντίνα. Από εδώ αν κινηθείς ανατολικά θα περάσεις μέσα από τα Μακεδονικά Τέμπη, όπως αποκαλείται το πέρασμα μέσα από τα Στενά της Ρεντίνας και το κατάφυτο φαράγγι του Ρήχειου ποταμού και θα φτάσεις στην Ασπροβάλτα, στα Βρασνά, στον Σταυρό, στην απέραντη τουριστική ακτογραμμή στον Στρυμονικό κόλπο.\nΟ αναστηλωμένος βυζαντινός πύργος στον Αγ. Βασίλειο κάποτε ήταν παραλίμνιος και ακόμη παλιότερα ήλεγχε τις αλιευτικές συναλλαγές στη λίμνη\nΕναλλακτικά από τη Ρεντίνα στρέφεσαι δυτικά ακολουθώντας τον δρόμο που κινείται πλάι στη νότια όχθη των λιμνών, την παλιά εθνική οδό Θεσσαλονίκης - Καβάλας... πρωταγωνίστρια, μαζί με τη... θάλασσα Βόλβη, στο «Ας περιμένουν οι γυναίκες» του Σταύρου Τσιώλη, η οποία για σένα κρύβει πολλές ευχάριστες εκπλήξεις!\nΗ πρώτη από αυτές αφορά το περίφημο κάστρο της Ρεντίνας, το οποίο, ως εκ θαύματος, έχει αναστηλωθεί και είναι μερικώς επισκέψιμος. Λίγο μετά το κάστρο θα συναντήσεις το προσκύνημα της Αγίας Μαρίνας που κτίστηκε 1869, και σκεπάζεται από πλάκες σχιστόλιθου και αφού περάσεις τη Νέα Μάδυτο θα εντοπίσεις την πλαζ στην οποία δραστηριοποιείται εταιρεία wind και kite surf και συχνάζουν πολλοί λάτρεις των δύο αθλημάτων.\nΕπόμενη στάση θα κάνεις στην Απολλωνία. Αν και τίποτα δεν το υποδεικνύει εδώ βρίσκονται αρκετά ενδιαφέροντα αξιοθέατα. Καταρχήν αναζήτησε το Κέντρο Πληροφόρησης (τηλ. 23930 41004) οι άνθρωποι του οποίου θα σε κατευθύνουν και θα σε συνοδεύσουν στο υδροχαρές δάσος. Πλάι στη λίμνη εύκολα θα εντοπίσεις τον βράχο, το βήμα, όπου σύμφωνα με την παράδοση δίδαξε ο Απόστολος Παύλος και το οθωμανικό λουτρό του 16ου αιώνα δίπλα του.\nΔυτικά βρίσκονται τα λουτρά της Απολλωνίας: ωραία η τοποθεσία, παράταιρες οι εγκαταστάσεις! Ο δρόμος συνεχίζει παράλληλα με τις καλλιέργειες και αρχίζει να έχει οπτική επαφή με ό,τι έχει απομείνει από τη λίμνη Κορώνεια. Η πτώση της στάθμης της είναι εμφανής, ωστόσο, όπως λένε οι ντόπιοι, και μόνο που έχει και πάλι νερό είναι παρήγορο και ελπιδοφόρο!\nΤελευταίο χωριό ή πρώτο αν ξεκινήσεις την περιήγηση από τα νότια είναι ο Αγιος Βασίλειος, ο πιο πληγμένος οικισμός της περιοχής. Με προνομιακή θέση δίπλα στη λίμνη, με κατοίκους ψαράδες και ταβερνάκια που σέρβιραν ολόφρεσκα ψάρια, ο Αγιος Βασίλειος ζούσε αποκλειστικά από τη λίμνη και είχε αναδειχθεί σε αγαπημένο προορισμό των Θεσσαλονικέων.\nΤο χαμάμ στην Απολλωνία\nΝότια υψώνεται ο Χορτιάτης, το βουνό της Θεσσαλονίκης. Αξίζει να ανηφορίσεις στις πλαγιές του και να αναζητήσεις μερικά συμπαθητικά χωριά όπως τα Πετροκέρασα ή την Περιστερά. Αν πάλι θέλεις να επιστρέψεις στη Θεσσαλονίκη κάνε το ανηφορίζοντας στον Χορτιάτη από τον Αγιο Βασίλειο προς το Πανόραμα για να αντικρίσεις τη λίμνη Κορώνεια από ψηλά και να αντιληφθείς καλύτερα από κάθε άλλη φορά την συρρίκνωσή της... Αυτή άλλωστε σου προσέφερε το πιο σημαντικό μάθημα αυτής της περιήγησης...\nΠέμπτη, 26 Ιανουαρίου 2017 23:22\nΟ "ΔΡΟΜΟΣ ΤΩΝ ΛΗΣΤΩΝ" είναι η κεντρική οδός του ΛΑΓΚΑΔΑ\nΠέμπτη, 26 Ιανουαρίου 2017 22:18\nΔελτίο τύπου της παράταξης ΝΕΟΣ ΔΗΜΟΣ ΝΕΑ ΑΡΧΗ\nΑίσθηση προκαλεί στην παράταξη μας το «αυξημένο» ενδιαφέρον ορισμένων για τις κοινωνικές επαφές των στελεχών και του επικεφαλής της Δημοτικής μας Παράταξης «Νέος Δήμος –Νέα Αρχή».\nΤους ξεκαθαρίζουμε ότι είναι αποκλειστικό δημοκρατικό μας δικαίωμα η κοινωνική συναναστροφή με φίλους, απλούς πολίτες και πολιτικά στελέχη της περιοχής. Τους ξεκαθαρίζουμε, επίσης ότι θα συνεχίσουμε με συνέπεια να υπηρετούμε την εντολή που μας έδωσαν οι συμπολίτες μας. Θα παρεμβαίνουμε, θα ελέγχουμε και θα επισημαίνουμε τα ελλείμματα της δημοτικής αρχής.\nΚαλά θα πράξουν οι «ανησυχούντες» να ασχοληθούν με τα πραγματικά προβλήματα της τοπικής κοινωνίας, τις αυξήσεις «φωτιά», που φτάνουν έως 52 %, στα δημοτικά τέλη καθαριότητας και ηλεκτροφωτισμού και το δημοτικό φόρο, τα κλειστά και παγωμένα σχολεία, την υποβάθμιση δημοτικών υπηρεσιών κ.α.. Αντί να ασχολούνται με τις κοινωνικές συνευρέσεις των στελεχών μας στην κεντρική πλατεία του Λαγκαδά ή σε άλλα σημεία του δήμου μας.\nΠέμπτη, 26 Ιανουαρίου 2017 15:12\nΠέμπτη, 26 Ιανουαρίου 2017 11:49\nΈνοπλη ληστεία σημειώθηκε πριν από λίγο σε υποκατάστημα των ΕΛΤΑ στο Λαγκαδά.\nΔύο άτομα εισέβαλαν στο υποκατάστημα και με την απειλή πιστολιού αφαίρεσαν άγνωστο μέχρι στιγμής ποσό και στη συνέχεια διέφυγαν με Ι.Χ.


Ανακαίνιση AirBNB - Αθήνα - Εταιρεία Ανακαίνισης\nInHouse Group - Ανακαινίσεις Κατοικιών - Αττική > Ανακαίνιση AirBNB\nΑνακαίνιση AirBNB: Στην InHouse Group αναλαμβάνουμε τη δημιουργία μοναδικών εμπειριών για τους επισκέπτες AirBNB με υπηρεσίες σχεδιασμού και ανακαίνισης για τους ιδιοκτήτες.\nΤο AirBNB είναι μια πλατφόρμα βραχυπρόθεσμης μίσθωσης που κατάφερε να δημιουργήσει μια νέα αγορά ακινήτων σε παγκόσμιο επίπεδο. Συνδέει ανθρώπους που έχουν ελεύθερο χώρο με όσους αναζητούν ένα μέρος για να μείνουν. Η πλατφόρμα αυτή, με τον τεράστιο ανταγωνισμό, προκάλεσε το ενδιαφέρον των ιδιοκτητών για μερική ή ολική ανακαίνιση ώστε να ξεχωρίσουν.\nΤο πρώτο στάδιο στην ανακαίνιση AirBNB όπως και κάθε άλλη ανακαίνιση, είναι η μελέτη του χώρου σας και των αναγκών του. Αφού εξεταστεί η κατάσταση στην οποία βρίσκεται, συζητάμε για τις όποιες αλλαγές επιθυμείτε εσείς και θεωρούμε αναγκαίες εμείς. Αρχικά διαμορφώνεται ολοκληρωμένη οικονομοτεχνική μελέτη με τις προτάσεις μας, όπως επίσης και του χρονοδιαγράμματος των εργασιών. Στη συνέχεια σας παρουσιάζουμε δωρεάν τη νέα εικόνα του χώρου μέσω τρισδιάστατης (3D) απεικόνισης. Έχοντας πλέον εικόνα του τελικού σχεδίου, μπορούμε να συζητήσουμε για αλλαγές και προσαρμογές ώστε να φτάσουμε στο επιθυμητό αποτέλεσμα.\nΑνακαίνιση Χώρου – Διακόσμηση\nΤο συνεργείο μας ξεκινάει με την διεκπεραίωση όλως των εργασιών προετοιμασίας του χώρου (καθαιρέσεις, αποξηλώσεις, ηλεκτρολογικές – υδραυλικές εγκαταστάσεις, απομάκρυνση μπαζών). Στη συνέχεια τοποθετούνται τα νέα υλικά (πλακάκια, είδη υγιεινής, πόρτες, κουφώματα , πριζο- διακόπτες, υδραυλικές εγκαταστάσεις κ.α.) και αναλαμβάνει ο διακοσμητής. Μέσα από συνεχή μελέτη του σύγχρονου design δημιουργούμε χώρους που σας ξεχωρίζουν από τους ανταγωνιστές σας. Η αγάπη μας για τη διακόσμηση μας κινεί να δημιουργούμε μικρά έργα τέχνης.\nΣτην InHouse Group θα βρείτε πακέτα προσφοράς επίπλων που θα καλύπτουν κάθε σας ανάγκη τόσο οικονομική όσο και αισθητική. Στην εταιρεία μας θα βρείτε τον ιδανικό συνεργάτη για την ανακαίνισης της επένδυσης σας. Παραδίδουμε το σπίτι έτοιμο προς ενοικίαση, προσφέροντας το καλύτερο αποτέλεσμα, στο χρόνο που συμφωνήσαμε, χωρίς αλόγιστες σπατάλες.


Ξεκινάει το συνέδριο για τους υδρογονάνθρακες - Νέα Κρήτη\nΞεκινάει το συνέδριο για τους υδρογονάνθρακες\nΗμερομηνία δημοσίευσης: 28/09/2014, 18:24\nΤελευταία ενημέρωση: 29/09/2014, 11:58\nΜε τη στήριξη της Περιφέρειας Κρήτης θα πραγματοποιηθεί επιστημονικό συνέδριο με θέμα τις διεθνείς εξελίξεις στην Ανατολική Μεσόγειο με έμφαση στο θέμα της ενέργειας, καθώς επίσης τις γεωπολιτικές και γεωοικονομικές προεκτάσεις.\nΤο σημαντικό συνέδριο θα διεξαχθεί σήμερα και αύριο, 29 και 30 Σεπτεμβρίου, και διοργανώνεται από το Πανεπιστήμιο Κρήτης και το ινστιτούτο "The Harry S. Truman Research Institute for the Advancement of Peace". Χαιρετισμό θα απευθύνει η αντιπεριφερειάρχης Κρήτης Βιργινία Μανασάκη, αρμόδια για θέματα ενέργειας-βιομηχανίας. Ομιλητές θα είναι καθηγητές Πανεπιστημίων από χώρες της Μεσογείου και της Ευρώπης.\nΑνάμεσά τους ο καθηγητής του Πολυτεχνείου Κρήτης Αντώνης Φώσκολος, που θα αναλύσει το θέμα "Γεωπολιτικές-γεωοικονομικές εξελίξεις από τα αποθέματα των υδρογονανθράκων στη Μεσόγειο".\nΟι εργασίες του συνεδρίου και τις δύο ημέρες (29-30/9) θα ξεκινήσουν στις 10 το πρωί στη δημοτική αίθουσα "Ανδρόγεω".


Greek Maritime Golf Event: Καλύτερο τουρνουά γκολφ στην Ελλάδα - ITNnews\nΣύμφωνα με τον σημαντικότερο θεσμό για την ανάδειξη βέλτιστων πρακτικών αθλητικού marketing στην Ελλάδα, των Sports Marketing Awards, το Greek Maritime Golf Event ξεχώρισε για την καινοτομία και τη διαφοροποίηση του στην ελληνική αγορά. Πιο συγκεκριμένα, κατέκτησε 3 Bronze Βραβεία, το πρώτοστην κατηγορία «Ατομικά Αθλήματα (Γκολφ)» για το τουρνουά Greek Maritime Golf Event στην Costa Navarino και δύο ακόμα στις κατηγορίες “Best Covid 19 Response” ως μία από τρεις καλύτερες απαντήσεις διοργανώσεων στην εποχή του Covid-19και “Best Strategy for Product / Service Launch” για τη χορηγική συμμετοχή τηςSamsung Electronic Hellas, στο τουρνουάGlyfada Maritime Golf Event που έγινε στο Γκολφ Γλυφάδας.\nΣτο τουρνουά που θα διεξαχθεί για πρώτη φοράστα δύο νέα signature γήπεδα 18 οπών, The Hills Course και International Olympic Academy Golf Course, θα αγωνιστούν περισσότερα από 80 ανώτατα στελέχη της ναυτιλίας που θα σχηματίσουν 20 ομάδες, των τεσσάρων ατόμων. Οι συμμετέχοντες θα διαγωνιστούν σε ομαδικό επίπεδο την Παρασκευή 9 Σεπτεμβρίου, στον αγώνα two (2) ball better ball (3/4 hcp) στο The Hills Course. Αντίστοιχα, το Σάββατο 10 Σεπτεμβρίου, θα λάβουν μέρος σε έναν αγώνα shotgun scramble που θα πραγματοποιηθεί στο International Olympic Academy Golf Course.\nΠροηγούμενος Η FedHATTA διευρύνεται. Ο ΣΕΤΕΥΔΑ νέο μέλος στο δίκτυο συνεργατών της\nΕπόμενο Αλ.Αυλωνίτη για έλλειψη καυσίμων στα Διαπόντια Νησιά


Φτάνει το «ελπίζουμε», πάμε στο πλάνο για το καλοκαίρι | SDNA\nΣυλλυπητήρια Άρη για τον χαμό του Κάρλος Φλόρες (pic)\nΚαζούρα Ολυμπιακού στην ΑΕΚ: «Πώς ήθελα να είχα ένα και δύο και τρία και τέσσερα παιδιά…»\nΑΕΚ - Φλαμένγκο\nΛες και έπαιζε ο Μπάνε...\nΦορτούνης: «Φοβήθηκα το 0-2, όμως πάντα πίστευα ότι θα γυρίσουμε το ματς»\nΤριάρα... ελπίδας για τη Βιγιαρεάλ (vid)\nΒιγιαρεάλ - Σεβίλλη 3-0\nΟ Γκιγέρμε έδειξε το σήμα και… εγένετο χαμός! (vid)\nΑπό «μετρ των ντέρμπι» επέστρεψε στις μέρες της… εξάρας ο Χιμένεθ\nΠρώτη νίκη του Ολυμπιακού σε ντέρμπι μετά από 10 ματς!\nΣτ' αποδυτήρια του Ολυμπιακού ο Μαρινάκης\nΠανηγυρισμοί με την παiδική εξέδρα για τον Λάζο (vid)\nΣεισμός 4,9 Ρίχτερ στην Πελοπόννησο - Κοντά στη Σπάρτη\nΠοια 4άρα; Αυτή είναι η στιγμή της χρονιάς - Τρελάθηκε ο Μάνταλος\nΤα... κλικ από το θρίαμβο του Ολυμπιακού επί της ΑΕΚ\nΣύνθημα Καραγεωργίου για νίκες παντού!\nΜαρτίνς: «Στο δεύτερο ημίχρονο δείξαμε ποιοι είμαστε!»\n«Επίθεση» Θεοδωρίδη στους παίκτες του Ηρακλή\nXιμένεθ: «Σαν πρωταθλητές στο πρώτο, κάκιστοι στο δεύτερο»\nΦτάνει το «ελπίζουμε», πάμε στο πλάνο για το καλοκαίρι\n9 Φεβρουαρίου 2019, 11:47\nΟ Αρης Λαούδης γράφει για την εικόνα απαξίωσης του Παναθηναϊκού και την... καραμέλα του ελπίζουμε που θα πρέπει να δώσει τη θέση της στον ρεαλισμό και το πλάνο για την επόμενη σεζόν.\nΤελικά, υπάρχουν και χειρότερα απ' αυτά που βλέπαμε όλη τη σεζόν. Τόσο χειρότερα που σε κάνουν να απορείς... Ο Παναθηναϊκός δεν έχασε απλά στην Τουρκία από τη Φενέρ, δεν κινδύνευσε απλά με διασυρμό, αλλά παρουσίασε μια εικόνα τόσο μεγάλης απαξίωσης που σε κάνει να σκέφτεσαι αν θες να ανοίξεις την τηλεόραση στο επόμενο εκτός έδρας παιχνίδι της ομάδας σου.\nΤι έγινε στην Τουρκία; Ηταν που ήταν ο Παναθηναϊκός, αποδεκατίστηκε με τα προβλήματα και μοιάζει να μην έχει στον ήλιο μοίρα. Η Φενέρ είναι μια ομάδα που δεν αφήνει κανένα περιθώριο, είναι πολεμική μηχανή κι αν ο Ομπράντοβιτς δεν έβαζε τους αναπληρωματικούς στα τελευταία λεπτά, η διαφορά θα ξεπερνούσε τους 30 πόντους και ο Παναθηναϊκός θα έγραφε μία από τις πιο μαύρες σελίδες στην ιστορία του.\nΟι «πράσινοι» ήταν πιο απογοητευτικοί από κάθε άλλο ματς. Πολλά λάθη, ο Καλάθης μπλοκαρισμένος άψογα από την άμυνα της Φενέρ, οι ψηλοί σε άλλο γήπεδο, απόδειξη ότι ο Βουγιούκας ήταν ο πιο αξιόπιστος παίκτης της φροντ λάιν. Το παιχνίδι δεν αντέχει ανάλυσης και κριτικής. Δεν έχε νόημα άλλωστε. Οταν ένα σκορ μετατρέπεται από 34-28 σε 48-29, τότε δεν έχεις να συζητήσεις πολλά πράγματα. Ακόμη και ο Πιτίνο θόλωσε με αυτά που έβλεπε. Αδιανόητο το τάιμ άουτ στην επίθεση της Φενέρ, ένδειξη της κατάστασης που επικρατούσε, υπερβολική η εμμονή στη ζώνη απέναντι σε μια ομάδα που έβλεπε το καλάθι σαν βαρέλι και χωρίς ιδιαίτερη πίεση με τη διαφορά στο +20.\nΤι γίνεται από 'δω και πέρα; Η «καραμέλα» του «έχουμε ελπίδες» συνεχίζεται και μπορεί πράγματι ο Παναθηναϊκός να έχει μαθηματικές ελπίδες, αλλά δεν δικαιολογεί τη φράση με την εικόνα του. Ομάδα που δεν μπορεί να κάνει υπερβάσεις, δεν δικαιούται να ελπίζει και ο Παναθηναϊκός είναι μία από τις λίγες ομάδες στη φετινή Ευρωλίγκα που δεν δείχνει ικανή να κάνει κάτι περισσότερο.\nΤο καλύτερο που έχει να κάνει ο Παναθηναϊκός είναι να σκεφτεί άμεσα τα λάθη του και να ξεκινήσει σχεδιασμό για την επόμενη σεζόν. Οι ομάδες δεν χτίζονται καν τα καλοκαίρια, χτίζονται τον Μάιο πριν καλά - καλά τελειώσει η σεζόν που διανύουμε. Οι «πράσινοι» πρέπει άμεσα να πάρουν αποφάσεις, να βάλουν στο μυαλό τους ένα συγκεκριμένο πλάνο για την επόμενη χρονιά και την κατάλληλη στιγμή να το εφαρμόσουν χωρίς πίσω - μπρος και συμβιβασμούς. Και το πλάνο δεν πρέπει να αφορά στην επόμενη σεζόν, αλλά στα επόμενα χρόνια.\nΚαμία ομάδα δεν πέτυχε με φωτοβολίδες, οι ομάδες πετυχαίνουν με συγκεκριμένη βάση, σταθερή φιλοσοφία, ίδιο προπονητή κι έναν κορμό παίκτη που κάθε χρόνο πλαισιώνεται από καλύτερους. Κάνεις όλα τα παραπάνω; Εχεις πάνω από 50% πιθανότητες να πετύχεις. Δεν τα κάνεις; Θα ελπίζεις στη φωτοβολίδα που συμβαίνει μια φορά στα 30 χρόνια...\nΤην εβδομάδα που ακολουθεί έρχεται ο ημιτελικός Κυπέλλου με τον Ολυμπιακό που σε πολύ μεγάλο βαθμό θα κρίνει τον πρώτο τίτλο της σεζόν. Είναι σαφές πως και οι δύο «καίγονται» για το αποτέλεσμα. Ο μεν Παναθηναϊκός γιατί θα ψάξει (πάλι) διέξοδο στις εγχώριες διοργανώσεις, ο δε Ολυμπιακός γιατί αντιλαμβάνεται πως δεν είναι έτοιμος στην πρώτη χρονιά του Μπλατ να φανεί ανταγωνιστικός απέναντι στις καλύτερες ομάδες της Ευρωλίγκας.\nΟ Παναθηναϊκός έχει ένα κάρο προβλήματα να αντιμετωπίσει, στην ουσία προετοιμάζεται χωρίς σούτινγκ γκαρντ κι ο Πιτίνο ελπίζει ότι ο Λάνγκφορντ θα είναι σε θέση να αγωνιστεί, όχι τόσο για να λύσει τα προβλήματα, αλλά για να έχει τουλάχιστον μια παραπάνω επιλογή στην περιφέρεια. Δεν φτάνει για τον Παναθηναϊκό που όλη τη σεζόν αγωνίζεται με ποσοστό στα τρίποντα κάτω του 30%, θα αναγκαστεί να παίξει στον Ολυμπιακό χωρίς τους τρεις παίκτες (αν λείψει και ο Λάνγκφορντ) που θα μπορούσαν στην καλή τους μέρα να δημιουργήσουν έναν πονοκέφαλο στον αντίπαλο. Κι αυτό δεν αντανακλά μόνο στο σουτ, αντανακλά και στον τρόπο που θα μοιράσει την μπάλα ο Καλάθης. Ενας πόιντ γκαρντ που δεν εμπιστεύεται τους σουτέρ του, είναι πόιντ γκαρντ με κομμένα φτερά...\nΠολυτιμότερος της αγωνιστικής o Σιμόν\nΤα χρειάστηκε αλλά κέρδισε την μαχητική Νταρουσάφακα η Αρμάνι


Ενινγκ: «Φαβορί η Βόλφσμπουργκ, αλλά δεν είναι αδύνατο να νικήσει η ΑΕΚ» – Enwsi.gr\nΕνινγκ: «Φαβορί η Βόλφσμπουργκ, αλλά δεν είναι αδύνατο να νικήσει η ΑΕΚ»\nΟ πρώην προπονητής του Αρη\nenwsi.gr\t 26/09/20, 17:57\nΤο αβαντάζ της ΑΕΚ κόντρα στη Βόλφσμπουργκ, αλλά και τα δυνατά στοιχεία του γερμανικού συλλόγου σχολίασε η Μίκαελ Ένινγκ, σε συνέντευξή του στη Nova.\n«Θα είναι σκληρό παιχνίδι για την ΑΕΚ, αλλά δεν είναι αδύνατο να νικήσει σε αυτό το ματς. Είναι ένα ματς, όλα θα γίνουν σε ενενήντα λεπτά. Όλα είναι ανοικτά. Πάντως, η γερμανική ομάδα είναι πολύ δυνατή», ανέφερε μεταξύ άλλων.\nΌσο για το ότι η ΑΕΚ παίζει στην έδρα της, ανέφερε: «Ίσως η ΑΕΚ έχει αβαντάζ λόγω της έδρας της. θα παίξει όμως χωρίς τους οπαδούς της και αυτό δεν είναι το ίδιο. Είναι ένα μεγάλο στάδιο, αλλά δεν υπάρχει ατμόσφαιρα χωρίς κόσμο. Για τη Βόλφσμπουργκ αυτό θα είναι ένα νορμάλ παιχνίδι. πιστεύω ότι θα κάνει ένα καλό παιχνίδι. για την ΑΕΚ, βεβαίως, θα είναι ένα παιχνίδι εντός έδρας, που τη γνωρίζει καλά, ενώ δεν χρειάζεται να ταξιδέψει κι αυτό κάνει τα πράγματα πιο εύκολα. Θα έλεγα ότι εξαρτάται από τη μέρα που θα βρεθούν οι δύο ομάδες, αλλά απαντώντας ρεαλιστικά, πιστεύω ότι η Βόλφσμπουργκ έχει το αβαντάζ».\nEuropa LeagueΑΕΚβολφσμπουργκΜίχαελ Ένινγκ


GP Στυρίας - FP3: Πρωτιά Bagnaia στο φινάλε - TotalRacing.gr\nGP Στυρίας – FP3: Πρωτιά Bagnaia στο φινάλε\nΟ Pecco Bagnaia ήταν τελικά ο ταχύτερος στην εντυπωσιακή τρίτη περίοδο ελεύθερων δοκιμών του GP Στυρίας, κλέβοντας την πρωτιά από τον Fabio Quartararo. Ακολούθησε ο Vinales, εκτός δεκάδας Rins και ΚΤΜ.\nΜετά τη χθεσινή βροχή, η τρίτη περίοδος ελεύθερων δοκιμών έγινε πάρα πολύ κρίσιμη, καθώς αποτέλεσε την μοναδική ευκαιρία των αναβατών για να κάνουν έναν χρόνο που θα τους έδινε την πρόκριση στο Q2 των επερχόμενων κατατακτηρίων.\nΟ καιρός ήταν σύμμαχος των αναβατών και των ομάδων, με τον ήλιο να λάμπει πάνω από την πίστα του Red Bull Ring, με εξαιρετικές θερμοκρασίες και αρκετό κόσμο στις κερκίδες που ήδη έχουν αρχίσει να γεμίζουν ενόψει και της συνέχειας του τριημέρου.\nΚαλύτερα απ’όλους τα πήγε ο Pecco Bagnaia, ο οποίος ολοκλήρωσε τη διαδικασία στην κορυφή της κατάταξης. Ο Ιταλός αναβάτης της Ducati έδειξε την δυναμική της μοτοσυκλέτας στην αυστριακή πίστα, καθώς λίγα δευτερόλεπτα μετά το πέσιμο της καρό σημαίας έγραψε χρόνο σε 1:23,114.\nΜε αυτήν την προσπάθεια πέταξε εκτός από την πρώτη θέση τον Fabio Quartararo, ο οποίος αρκέστηκε στη δεύτερη θέση, λίγα χιλιοστά του δευτερολέπτου πιο πίσω. Την τριάδα ολοκλήρωσε η έτερη εργοστασιακή Yamaha του Maverick Vinales, ένα και πλέον δέκατο του δευτερολέπτου μακριά από τους δύο πρωτοπόρους.\nΕντυπωσιακός ο Jorge Martin με την Pramac Ducati, κατάφερε να ανέβει στην τέταρτη θέση της κατάταξης, μπροστά από τον Joan Mir, ο οποίος δοκίμασε το νέο σύστημα εκκίνησης της Suzuki, το οποίο έκανε σήμερα την πρεμιέρα του στην GSX-RR.\nΤη δεκάδα συμπλήρωσαν οι Johann Zarco, Marc Marquez, Aleix Espargaro, Jack Miller και ο ταχύτερος της χθεσινής ημέρας, Taka Nakagami που έκλεισε τους οδηγούς που πήραν την απευθείας πρόκριση στο Q2 και τη μάχη της pole position, η οποία θα διεξαχθεί αργότερα, στις 15:10.\nΑπό τα μεγάλα ονόματα, εκτός δεκάδας έμεινε η εργοστασιακή Honda του Pol Espargaro, η Suzuki του Alex Rins αλλά και οι KTM που στον εντός έδρας αγώνα τους, έμειναν μακριά από τον καλό τους εαυτό. Μάλιστα, ο ταχύτερος από τους τρεις εργοστασιακούς αναβάτες ήταν ο Dani Pedrosa, που πραγματοποιεί έκτακτη συμμετοχή στο GP Στυρίας.\nGP Στυρίας - Κατατακτήριες: Martin-ator στην pole!


Η οικονομία στο επίκεντρο της ιρλανδικής προεδρίας της ΕΕ :: left.gr\n13:18 | 27.12.2012\nΗ οικονομία στο επίκεντρο της ιρλανδικής προεδρίας της ΕΕ\nΗ Ιρλανδία είναι η πρώτη χώρα που ακολουθεί πρόγραμμα διάσωσης της τρόικα (ΔΝΤ-ΕΚΤ-ΕΕ) και αναλαμβάνει την προεδρία της ΕΕ. Όπως είναι φυσικό, στην κορυφή της ατζέντας της θα βρεθεί η οικονομική κρίση, οι δυνατότητες ανάπτυξης και η ανεργία.\nΗ Ιρλανδία αναλαμβάνει την προεδρία του Συμβουλίου της ΕΕ για το πρώτο εξάμηνο του 2013 την 1η Ιανουαρίου, παίρνοντας τα ηνία από την Κύπρο.\nΠροτεραιότητα αποτελούν για το Δουβλίνο η δημιουργία θέσεων εργασίας και η ενίσχυση της ανάπτυξης.\n«Αυτό που κάνουμε στη διάρκεια της προεδρίας μας είναι να προωθούμε μέτρα δημιουργούν θέσεις εργασίας και ανάπτυξη» ανέφερε ο υπουργός Εξωτερικών Υποθέσεων και Εμπορίου, Ίμον Γκίλμορ στο Γαλλικό Πρακτορείο Ειδήσεων.\n«Αυτό δεν είναι μια ρητορική δήλωση. Υπάρχει ένας αριθμός νομοθετικών μέτρων που σκοπεύουμε να προωθήσουμε» τόνισε.\nΤο Δουβλίνο θα αναζητήσει νέες δυνατότητες για την δημιουργία θέσεων εργασίας, για παράδειγμα σε τομείς με μεγάλες δυνατότητες, όπως η ψηφιακή τεχνολογία.\nΤο ιρλανδικό πρόγραμμα για το επόμενο εξάμηνο αντικατοπτρίζει την επιθυμία της Ιρλανδίας να λάβει μαθήματα η ΕΕ από την οικονομική κρίση.\nΟι προκλήσεις που έχει να αντιμετωπίσει η Ιρλανδία κατά την προεδρία της είναι πολλές: θα ασχοληθεί με τη συμφωνία επί του Ενιαίου Εποπτικού Μηχανισμού για τα χρηματοπιστωτικά ιδρύματα -με την τραπεζική ένωση στο επίκεντρο- αλλά και με μία συμφωνία για το τραπεζικό χρέος.\nΗ Τουρκία έχει εκφράσει την ελπίδα της ότι οι σχέσεις της με την ΕΕ θα βελτιωθούν στη διάρκεια της ιρλανδικής προεδρίας.\nΤο Δουβλίνο έχει υποσχεθεί να τηρήσει σε χαμηλό επίπεδο το κόστος της ιρλανδικής προεδρίας.\nΚορνίλια Χίλντεμπραντ :: 10.07.2020 - 16:40


Μα ποιός είναι τελικά ο Φουρθιώτης; Ο βίος και η πολιτεία του ( wikipedia) - Melodia 88FM\nHome/ΕΙΔΗΣΕΙΣ/Σημαντικές/Μα ποιός είναι τελικά ο Φουρθιώτης; Ο βίος και η πολιτεία του ( wikipedia)\nΑν αναρωτιέστε ποιός είναι τελικά ο Φουρθιώτης (όπως και εμείς) και πως από το τηλεμάρκετινγκ έγινε πολιτικός παράγων διαβάστε τις πληροφορίες όπως ακριβώς δημοσιεύονται στην wikipedia.\nΣτις 9 Νοεμβρίου 2018, ο τηλεοπτικός σταθμός Open TV ανακοίνωσε τη διακοπή της συνεργασίας τους, αναφέροντας σε δελτίο τύπου: “Δυνάμει της σχετικής δικαστικής απόφασης η συνεργασία του OPEN με τον κ. Μένανδρο Φουρθιώτη διακόπτεται οριστικά και ως εκ τούτου από εδώ και πέρα παύει τελεσίδικα η μετάδοση των εκπομπών του.\nΟ Μένιος Φουρθιώτης συνεχίζει να παρουσιάζει εκπομπές στο περιφερειακής εμβέλειας κανάλι New Epsilon TV, και από τις 7 Μαρτίου 2021, εμφανίζεται ως ιδιοκτήτης της εφημερίδας “Αποκαλυπτικά”, με εκδότρια την Νανά Παλαιτσάκη.Η εφημερίδα του έχει επικριθεί για την μονομερή της προβολή της κυβέρνησης Μητσοτάκη.\nΟ Φουρθιώτης κατέχει το Proti Eidisi, ένα blog το οποίο επικρίθηκε για την χρηματοδότηση του ως μέρος του «Μένουμε Ασφαλείς», λόγω της απουσίας αναρτήσεων σε αυτό, εκτός από δύο περί της καμπάνιας (μετά την αποκάλυψη , ανέβηκαν μερικά αναδημοσιευμένα γεγονότα με προχρονολογημένες/μεταχρονολογημένες ημερομηνίες).Το blog, σύμφωνα με ισχυρισμούς του, ανήκει στον Party FM. Ο ραδιοφωνικός σταθμός αποτελεί μετονομασία του Παρέα FM από τον Ιούνιο του 2016, η ιδιοκτήτρια εταιρεία του οποίου πωλήθηκε στην E Production Μονοπρόσωπη, που έλεγχε και άλλες επιχειρήσεις συμφερόντων του Φιλίππου Βρυώνη. Αντιπρόεδρος της εταιρείας έγινε ο Μενιος Φουρθιώτης,ο οποίος δύο χρόνια αργότερα, τον Ιούλιο του 2018, έγινε πρόεδρος και διευθύνων σύμβουλος του. Υπό την νεότερη ονομασία του, ο σταθμός έχει αναστείλει το ζωντανό του πρόγραμμα (στο οποίο είχαν προηγουμένως συμπεριληφθεί τα ονόματα διάσημων όπως των Ελεονώρα Μελέτη, Θέμη Γεωργαντά και Γιώργου Λιάγκα) πολλές φορές.\nΣτις 23 Μαρτίου του 2021, ο αντιδήμαρχος Επικοινωνίας του Δήμου Ραφήνας-Πικερμίου Χρήστος Τσεμπέρης κατήγγειλε ότι η ΕΛ.ΑΣ. έχει προχωρήσει σε διάθεση περιπολικών και προσωπικού από αστυνομικά τμήματα της Αττικής για την εικοσιτετράωρη φύλαξη του Μένιου Φουρθιώτη. Σε ανακοίνωση της, η ΓΑΔΑ διέψευσε τις καταγγελίες, αναφέροντας ότι τα «περί φύλαξης δημοσιογράφων δεν έχουν καμία σχέση με την πραγματικότητα».\nΥπήρξαν επίσης αντιδράσεις από την Ένωση Αστυνομικών Υπαλλήλων Βορειοανατολικής Αττικής, η οποία έκανε λόγο για φαινόμενα που «δεν είναι ίδια πολιτισμένης Πολιτείας».\nΜία μέρα αργότερα, μέσω δήλωσης του συνηγόρου του, ο Φουρθιώτης κατέθεσε μήνυση κατά του εκδότη του Documento Κώστα Βαξεβάνη και του πρώην αναπληρωτή υπουργού Υγείας Παύλου Πολάκη που ανέδειξαν την φρούρησή του, με τον τελευταίο να τον καταγγέλλει για κατάθεση ψευδών στοιχείων προκειμένου να συμμετάσχει στο πρόγραμμα «ΣΥΝΕΡΓΑΣΙΑ» (το οποίο βοηθάει οικονομικά των εργαζόμενους για όσον χρόνο δεν εργάζονται λόγω της πανδημίας) και εξασφάλιση προσωπικού μισθού. Στη δήλωση επίσης αναφέρεται ότι η ΕΛ.ΑΣ. έχει γνωματεύσει οκτώ φορές ότι αποτελεί «ευπαθή στόχο», και ότι το θωρακισμένο αυτοκίνητο δεν είναι της τελευταίας, αλλά της εταιρείας του, Party FM. Αργότερα την ίδια μέρα, με εντολή του υπουργού Προστασίας του Πολίτη Μιχάλη Χρυσοχοΐδη, αποσύρθηκαν οι αστυνομικοί της φρουράς του.\nΚατά τη διάρκεια της θητείας του στο υπουργείο Εργασίας και Κοινωνικών Υποθέσεων, ο πρώην υπουργός Γιάννης Βρούτσης, όπως ο ίδιος αποκάλυψε σε συνέντευξή του, ανακάλυψε ότι ο Φουρθιώτης και κάποιοι συνεργοί του, δήλωναν εν μέσω πανδημίας μισθούς 80.000 ευρώ, προκειμένου να εξασφαλίσουν την πληρωμή του 60% του μισθού από το Δημόσιο μέσω του προγράμματος «ΣΥΝΕΡΓΑΣΙΑ». Ο υπουργός επιχείρησε να σταματήσει την κομπίνα και τότε ο Φουρθιώτης εισέβαλε στο υπουργείο με μπράβους και άρχισε να απειλεί τον υπουργό, ενώ του υποσχέθηκε πως θα τον καρατομήσει. Σε μερικές μέρες, ο Γιάννης Βρούτσης αποπέμφθηκε από το υπουργείο από τον πρωθυπουργό Κυριάκο Μητσοτάκη.\nΣτις 2 Απριλίου του 2021, δημοσιεύτηκαν έγγραφα στον ηλεκτρονικό τύπο, σύμφωνα με τα οποία, ο Μένιος Φουρθιώτης έχει πλαστογραφήσει δελτίο δημοσιογραφικής ταυτότητας μέλους της ΕΣΗΕΑ που έχει χρησιμοποιήσει, μεταξύ άλλων και για την έκδοση διαπίστευσης από την ΓΑΔΑ. Σύμφωνα με τα δημοσιεύματα, σε γνώση των παραπάνω ήταν το διοικητικό συμβούλιο και η πρόεδρος της Ένωσης Συντακτών, Μαρία Αντωνιάδου, με την οποία είχαν ανταλλάξει επιστολές από τις 9 Φεβρουαρίου.\nΜα ποιός είναι τελικά ο Φουρθιώτης; Ο βίος και η πολιτεία του\nΝορβηγία: Στο νοσοκομείο με θρόμβωση τρεις υγειονομικοί που έκαναν το εμβόλιο της AstraZeneca


πατρα – Page 2 – melindasblog\nΓεώργιος Ι. Χαλκιόπουλος Και στα καλά και στα μη καλά αυτά χρειάζονται οι άνθρωποι. Δε θέλουν πολλά και σύνθετα πράγματα η ευτυχία, η καλοσύνη και το νοιάξιμο! υ.γ: Η φωτογραφία είναι από τοίχο στον πεζόδρομο Κωνσταντίνου Κανάρη, στην Πάτρα\nΓεώργιος Ι. Χαλκιόπουλος Η προτομή του εθνομάρτυρα Αγίου Γρηγορίου Ε', Πατριάρχη Κωνσταντινουπόλεως, στην πλατεία της Παναγίας της Παντάνασσας, στην Πάτρα.\nPhoto of the day – Αρκάς\nΓεώργιος Ι. Χαλκιόπουλος Ο προφήτης του Αρκά σε τοίχο της Πάτρας, στην οδό Κωνσταντινουπόλεως\nΓεώργιος Χαλκιόπουλος Πάτρα... Συνεχίζουμε το φωτογραφικό κολάζ της αχαϊκής πρωτεύουσας Εδώ μπορούμε να δούμε την οδό Ηφαίστου όπως φαίνεται από τις σκάλες Πατρέως, το πλοίο που χει ρίξει άγκυρα πια στη στεριά του νέου λιμανιού καθώς και γωνιές όπου... συχνάζουν αδέσποτες γάτες (οδός Ασημάκη Φωτήλα, οδός Σαχτούρη - πεζόδρομος Τριών Ναυάρχων). Είναι ωραία εμπειρία να... Continue Reading →\nΤου Γεωργίου Χη Χαλκιόπουλου Πιστεύω ακράδαντα πως είναι ένα κρυφό μήνυμα από το Σύλλογο Ενωμένων Ελληνίδων Νοικοκυρών. Δεν ξέρω αν υπάρχει τέτοιος σύλλογος. Αν δεν υπάρχει να γίνει! υ.γ: Η φωτογραφία είναι από τις 27 Ιουλίου 2018 στην Πάτρα (συμβολή πεζόδρομου Ρήγα Φεραίου και οδού Γεωργίου Σαχτούρη).


Πως να αποφύγετε την πασχαλινή δυσπεψία -\nΌπως εξηγεί ο δρ Τζωρτζ Φ. Λόνγκστρεθ, από το Τμήμα Γαστρεντερολογίας του ιατρικού οργανισμού KaiserPermanente στην Καλιφόρνια, όταν καταναλώνουμε πολύ γρήγορα ή/και πολύ μεγάλες ποσότητες φαγητού, το στομάχι διαστέλλεται (εξ ου και το «φούσκωμα» που νιώθουμε).\nΕπιπλέον, το στομάχι «αντιλαμβάνεται» ότι έχει αυξημένο… φόρτο εργασίας, και έτσι παράγει μεγαλύτερες από το συνηθισμένο ποσότητες γαστρικών οξέων για να πέψει την τροφή. Ορισμένα συστατικά του γεύματος, όμως, όπως το αλκοόλ, η ζάχαρη και τα λίπη, χαλαρώνουν τον μυ που κλείνει το άνοιγμα συνδέσεως του στομάχου με τον οισοφάγο – και έτσι, τα γαστρικά οξέα βρίσκουν διέξοδο προς τα πάνω και αρχίζουν οι καούρες.\nΤα πλούσια σε λίπη, ζωικής προέλευσης τρόφιμα, τα πικάντικά, τα πολύ αλμυρά και τα τηγανητά, αλλά και τα αλκοολούχα ή ανθρακούχα ποτά και ροφήματα είναι αυτά που συνηθέστερα την πυροδοτούν, κατά την διαιτολόγο-διατροφολόγο Αστερία Σταματάκη, επιστημονική συνεργάτιδα της Γαστρεντερολογικής Κλινικής του Γενικού Νοσοκομείου Νίκαιας.\nΣτην εμφάνιση της δυσπεψίας μπορεί να συμβάλλουν και άλλοι παράγοντες, συμπληρώνει ο δρ Λόνγκστρεθ, όπως το συναισθηματικό στρες και η νευρικότητα, τα πλούσια σε φυτικές ίνες τρόφιμα, το κάπνισμα και η υπερκατανάλωση καφεΐνης.\nΤα καλά νέα, κατά τον δρα Λόνγκστρεθ, είναι πως συνήθως η δυσπεψία δεν αποτελεί ένδειξη σοβαρού προβλήματος υγείας, εκτός κι αν συνοδεύεται από άλλα συμπτώματα όπως απώλεια βάρους ή δυσκολίες στην κατάποση. Σε σπάνιες περιπτώσεις, εξάλλου, τα συμπτώματά της δεν υποδηλώνουν δυσπεψία αλλά έμφραγμα εν εξελίξει.\nΌπως και να ‘χει, για να αποφύγετε την δυσπεψία από το πολύ «πλούσιο» φαγητό και ποτό των ημερών, ακολουθήστε τις συμβουλές της κυρίας Σταματάκη:\nBe the first to comment on "Πως να αποφύγετε την πασχαλινή δυσπεψία"


Τι κρύβεται πίσω από το design; | Freelance web designer | kloudesign.gr\nΤι κρύβεται πίσω από το design;\nΟ πρώτος κανόνας είναι να μην ντρέπεσαι. Μην ντρέπεσαι να πεις ότι δε σε ενδιαφέρει ρε παιδί μου.\n“Τι μου λες τώρα για design; Καίγομαι σου λέω. Είμαστε με αυτή την εταιρία και μπλα μπλα, και άλλα μπλά, και περεταίρω μπλά και έχουμε πρόβλημα. Κάνε κάτι ωραίο, κάτι καλό! Ξέρεις εσύ, σε εμπιστεύομαι.”\nLet it out. Σε νοιώθω φίλε business man. Κι εγώ θέλω να μη με πρήζουν. Θέλω να μπει κάποιος μες το μυαλό μου, να πάρει ότι χρειάζομαι, να τα μεταφράσει και να τα αποδώσει με τον καλύτερο δυνατό τρόπο. Ύστερα, ευτυχισμένος να τρέξω σε αυτούς που είμαι υπόλογος και να αναφέρω ότι η δουλειά έγινε και να δεχτώ τα ένθερμα συγχαρητήρια τους.\nΔεν είναι παράλογο. Δεν έχουν όλοι την απαραίτητη εμπειρία, ούτε έχουν σπουδάσει όλοι Arts & design για να γνωρίζουν τη σημασία του και η ιστοσελίδα τι είναι; Δεν είναι πάνω από όλα business;\nΝαι είναι. Όμως κάποια πράγματα έχουν κι άλλα από κάτω τους και για να κάνεις καλές business δεν γίνεται να τα παραβλέψεις. Κάτω λοιπόν από τις business βρίσκεται το καλό design και όπως ένα καλό ουίσκι θέλει το χρόνο του για να ωριμάσει ή ένα καλό παιδί, θέλει το χρόνο του για να ξεπεράσει τα χρόνια της εφηβίας του (Τι επιχείρημα…), έτσι και το καλό design θέλει το χρόνο του.\nΤι υπάρχει πίσω από το design που το βάζει στην κατηγορία πραγμάτων που χρειάζονται το χρονο τους; Δείτε μερικά στοιχεία!\n1. Η φιλοσοφία της εταιρίας, η οποία πρέπει να περιγραφεί με έναν σωστό τρόπο και να αποτυπωθεί στο χαρτί από τον designer.\n2. Η εταιρική ταυτότητα της εταιρίας και ο τρόπος με τον οποίο θα συνεργαστεί άψογα με το website.\n3. Η φιλοσοφία του leader της εταιρίας. Ο τρόπος που αντιμετωπίζει τα πράγματα, ο τρόπος που κερδίζει τις δουλειές, ο τρόπος με τον οποίο οδηγεί την εταιρία στη νίκη και στη διαφοροποίηση της από τον ανταγωνισμό.\n4. Τα συναισθήματα του designer και η προσωπικότητα του.\n5. Η τεχνοτροπία και το στυλ του designer.\nΤο καλό design έχει δοσολογίες μετρημένες με ακρίβεια από τα 5 παραπάνω στοιχεία.\nΓια να γίνει αυτό χρειάζεται χρόνος για τον designer να σκεφτεί, να ερευνήσει, να αναλογιστεί. Χρόνος για την εταιρία να συγκεντρώσει τις πληροφορίες των τριών πρώτων βημάτων και να τις περιγράψει σαν μαέστρος του γραπτού και προφορικού λόγου.\nΈτσι προκύπτουν τα μοναδικά αποτελέσματα. Αυτά για τα οποία εγώ είμαι περήφανος κι εσύ μπορείς να γίνεις πλούσιος. Στο τέλος συμφωνούμε.\nPublished in: Business, web design, ιστοσελίδες\nTsamba χαλάς τους χεράκια σου ψηλέ. Δε σ’ ακουεί κανείς σε λέω.\nTweets that mention Τι κρύβεται πίσω από το design; | Freelance web designer | kloudesign.gr -- Topsy.com\n[...] This post was mentioned on Twitter by Klou and Λεξξ, digitalbox.gr. digitalbox.gr said: RT @Klou: New post: : Τι κρύβεται πίσω από το design; http://kloudesign.gr/2010/12/good-design-good-business/ [...]\nΘα μ’ακούσουν που θα πάει\nDecember 10th, 2010 at 1:42 am\nΌντως, κάποια στιγμή θα σε ακούσουν! Οπότε συνέχισε εσύ και μην αγχώνεσαι!\nΠίσω απο το design που ξεχωρίζει κρύβεται το ταλέντο και το ένστικτο, και τα 2 έχουν επiρροές. Πίσω απο το design υπάρχουν άνθρωποι που επηρεάζουν ένα design. Το προφίλ που αποδίδεται στο website είναι επιρροές των επιρροών, και αν είναι κακές θα ναι κακό . Αν οι επιρροές γίνουν συμπεριφορές τότε ο designer δίνει χώρο στη δημιουργία, εκτός του design στη φιλία και στη μαλακία


ANEMOTIA LESVOU: Στο δρόμο ενός παμπάλαιου λιθόστρωτου… (Το πέρασμα της Ποταμιάς Νο 18)\nΣτο δρόμο ενός παμπάλαιου λιθόστρωτου… (Το πέρασμα της Ποταμιάς Νο 18)\nΑυτός ο κάμπος (σ.σ. της Ανεμώτιας) ήταν εύφορος κατά την αρχαιότητα, όπως και τώρα. Είναι αξιοσημείωτο ότι τα λείψανα των αρχαίων κτισμάτων τα συναντάμε κατά μήκος της πλαγιάς, δυτικά, κάτω από το δρόμο που οδηγεί από το χωριό στον αμαξιτό.\nΉταν υψηλότερα από τον κάμπο, που ίσως να κρατούσε και νερά. Από το χωριό ξεκινά το παμπάλαιο λιθόστρωτο και κατευθύνεται βόρεια, στους πρόποδες.\nΠερνούσε από ένα γεφύρι και μετά ένα άλλο λιθόστρωτο, στρέφεται βαθειά στον κάμπο. Εκεί ακριβώς βρίσκεται το εκκλησάκι του Άγιου Ονήσιμου (θέση 2). Στο ανατολικό του άκρο σώζεται η μεγάλη αψίδα του παλιού ναού και θεμέλια νότια και δυτικά του. Αρράβδωτοι κίονες και δύο επιθήματα με σταυρό ανήκουν στο κτίσμα, ενώ ένα γύρω η κεραμική, σε μεγάλη απόσταση, δείχνει την αρχή του μεγάλου οικισμού.\nΠραγματικά, πιο κάτω, επάνω από τον δρόμο, η ομαλή πλαγιά με τα σέτια των αμπελιών φιλοξενεί την «Μητρόπολη» (θέση 3). Το όνομα αντιστοιχεί σε μια μεγάλη παλαιοχριστιανική, την οποία ανέσκαψε το 1946 ο αείμνηστος αρχαιολόγος Στρατής Παρασκευαΐδης. Βρήκε το πλακόστρωτο δάπεδο του ναού και πληθώρα από αρχιτεκτονικά μέλη.\nΑυτά, κίονες, επιθήματα, θωράκια, πεσσοί, αμφικιονίσκοι παραθύρων και λαξευμένες λιθόπλινθοι, είναι παντού, έχουν χρησιμοποιηθεί στα σέτια και στους φράκτες. Επίσης βρέθηκαν τάφοι και μια μονολιθική λάρνακα. Γύρω της και προς τα βόρεια, η κεραμική και τα θεμέλια των κτισμάτων δείχνουν το μέγεθος του οικισμού των πρώτων Χριστιανικών χρόνων.\nΗ «Μητρόπολη», σαν τοπωνύμιο, συνδέεται με δύο ακόμα τοποθεσίες σε κάμπους του νησιού, όπου υπάρχουν και εκεί ερείπια μεγάλων ναών (Πέδια Σκαλοχωρίου και Κάμπος Ευεργέτουλα). Ίσως να πρόκειται για χωροεπισκοπές, τις κεντρικές εκκλησίες των διοικητικών διαμερισμάτων.\nΜ. Αξιώτης (emprosnet.gr)\nΕτικέτες ΑΝΕΜΟΤΙΑ, ΑΝΕΜΩΤΙΑ, ΠΟΤΑΜΙΑ\nΗ Εκκλησία Αγ. Γεωργίου Ανεμότιας\nΠροτάσεις που κατατέθηκαν στην Συνεδρίαση του Τ.Σ....\nΣτα τσιπουριά της Ανεμώτιας (Το Πέρασμα της Ποταμι...\nΔΙΔΑΚΤΟΡΙΚΗ ΔΙΑΤΡΙΒΗ: Η Λέσβος και ο πολιτισμός τη...\nΑφιέρωμα στον Αγροτουριστικό Συνεταιρισμό Γυναικών...\nΑφιέρωμα στον Αμανέ - ΣΟΛΩΝ ΛΕΚΚΑΣ\nΣτο δρόμο ενός παμπάλαιου λιθόστρωτου… (Το πέρασμα...\nΤο Περιοδικό της ΟΛΣΑ "Η ΛΕΣΒΟΣ ΜΑΣ" τ.68


Κορωνοϊός: 650 τα ενεργά κρούσματα στη χώρα μας - Συναγερμός από τους ειδικούς - Iatropedia\n04 Αυγούστου 2020 | 18:51\nΚόκκινος συναγερμός από τον Σωτήρη Τσιόδρα και τον Νίκο Χαρδαλιά. Μετέφεραν τις ανησυχίες της Επιτροπής Εμπειρογνωμόνων του υπουργείου Υγείας. Κρίσιμος μήνας ο Αύγουστος για την πορεία της επιδημίας στη χώρα μας.\nΟ κορωνοϊός Covid-19 προσβάλλει ολοένα περισσότερα άτομα στη χώρα μας, κυρίως νέους, επιδεικνύοντας ιδιαίτερη μεταδοτικότητα σε συνθήκες αυξημένου συγχρωτισμού όπου δεν τηρούνται τα μέτρα προφύλαξης και οι αποστάσεις.\nΕίναι χαρακτηριστικό ότι σε έναν γάμο στη Θεσσαλονίκη ο κορωνοϊός μόλυνε 45 παρευρισκόμενους και σε έναν άλλο στην Αλεξανδρούπολη 22. Επιπλέον, σε ένα εργοστάσιο τροφίμων καταγράφηκαν 35 κρούσματα και σε ένα εστιατόριο-μπαρ 7.\nΣυνολικά, αυτή τη στιγμή στη χώρα μας υπάρχουν περισσότερα από 650 ενεργά κρούσματα του ιού. Τουλάχιστον 1.108 ασθενείς έχουν πάρει εξιτήριο από τα νοσοκομεία, ενώ 2.166 έχουν αναρρώσει κατ' οίκον.\nΤα δεδομένα αυτά είναι μερικά απ' όσα έδωσαν στη δημοσιότητα ο υφυπουργός Πολιτικής Προστασίας Νίκος Χαρδαλιάς και ο εκπρόσωπος του υπουργείου Υγείας για τον κορωνοϊό καθηγητής Σωτήρης Τσιόδρας.\nΆλλαξε η εικόνα της επιδημίας το τελευταίο δίμηνο\nΌπως είπε ο κ.Τσιόδρας, τους τελευταίους δύο μήνες παρατηρείται αλλαγή στα χαρακτηριστικά της επιδημίας του κορωνοϊού στη χώρα μας.\nΚατ' αρχάς παρατηρείται «ξεκάθαρη μετατόπιση των κρουσμάτων σε νεότερες ηλικίες», είπε. Τα καλά είναι πως μέχρι στιγμής δεν έχουν αυξηθεί δραματικά οι εισαγωγές στην εντατική - πιθανώς επειδή ο κορωνοϊός δεν αρρωσταίνει εύκολα βαριά τους νέους. Ωστόσο, αν συνεχιστεί η αύξηση των κρουσμάτων, «μοιραία θα αυξηθούν και οι εισαγωγές στην εντατική και οι διασωληνώσεις των νέων», προειδοποίησε.\nΚίνδυνος να βγει η κατάσταση εκτός ελέγχου\nΠολύ σημαντικό είναι επίσης το γεγονός πως ο ρυθμός αναπαραγωγής (R0) του κορωνοϊού βρίσκεται στο 1. Αυτό σημαίνει πως κάθε άνθρωπος τον οποίο μολύνει ο κορωνοϊός, μολύνει ακόμα ένα άτομο. «Ο ρυθμός αυτός συντηρεί και επεκτείνει την επιδημία», είπε ο κ. Τσιόδρας. «Αν το R0 ήταν πάνω από 1, θα ήταν καταστροφικό, διότι θα είχαμε εκθετική αύξηση των κρουσμάτων. Ευτυχώς αυτό δεν το έχουμε δει ακόμα». Ωστόσο, το R0 πρέπει να μειωθεί κάτω από το 1 για να περιοριστούν τα νέα κρούσματα, πρόσθεσε.\nΟ κ. Τσιόδρας και ο κ. Χαρδαλιάς τόνισαν ότι σε αυτή τη φάση ο κορωνοϊός μπορεί ακόμα να αναχαιτιστεί. Αν όμως δεν τηρήσουμε όλοι, απαρέγκλιτα, τα μέτρα προστασίας, η κατάσταση μπορεί εύκολα να βγει εκτός ελέγχου. Και αυτό διότι οι εστίες μόλυνσης αυξάνονται διαρκώς, ενώ ανοσία έναντι του κορωνοϊού έχει λιγότερο από 1% του πληθυσμού.\nΟ Αύγουστος είναι ο κρίσιμος μήνας, είπαν. Από εμάς εξαρτάται το πώς θα εξελιχθεί.\nTags: ΚΟΡΟΝΟΙΟΣ, ΝΙΚΟΣ ΧΑΡΔΑΛΙΑΣ, ΣΩΤΗΡΗΣ ΤΣΙΟΔΡΑΣ


Καθημερινό κίνητρο: 7 μέθοδοι - Σχεση αρθρα - Messaggiamo.Com\nMessaggiamo.Com » Σχεση » Καθημερινό κίνητρο: 7 μέθοδοι\nΚαθημερινό κίνητρο: 7 μέθοδοι\nΔεν είναι μια έλλειψη καθημερινού κινήτρου ένα από τα μεγαλύτερα προβλήματα εμείς πρόσωπο κατά την προσπάθεια να βελτιωθεί; Ξέρουμε συχνά τι για να κάνουμε, ή τουλάχιστον τα πρώτα-πρώτα βήματα. Αλλά διστάζουμε, συλλήψεις κάτι άλλων η προσοχή μας, ή ακριβώς δεν αισθανόμαστε όπως να κάνουμε τι πρέπει να κάνουμε.\nΘελήστε κάποια βοήθεια; Εδώ είναι επτά τρόποι να πάρουν παρακινημένοι - τρόποι που έχουν λειτουργήσει για άλλους. Εάν βρίσκετε μόνο ένα ή δύο εδώ που εργάζονται για σας, θα είστε στο δρόμο σας.\nΕπτά μέθοδοι για το καθημερινό κίνητρο\n1. Δημιουργήστε την επιθυμία. Δείτε τις ανταμοιβές της προσπάθειάς σας σαφώς. Αυτό παρακινεί πολλοί για να υπογράψει επάνω για τα παίρνω-πλούσιος-γρήγορα σχέδια. Ένας καλός πωλητής μπορεί να σας έχει που ζείτε στο φαντασμένο σπίτι ονείρου σας σε πρακτικά, και θα αισθανθείτε παρακινημένοι για να κάνετε τίποτα για να το καταστήσετε πραγματικό. Μάθετε να είστε ο πωλητής σας.\n2. Δημιουργήστε τον πόνο. Στον νευρο-γλωσσικό προγραμματισμό σας διδάσκουν για να συνδέσουν τον πόνο με να μην ενεργήσουν. Μια φανταστική σκηνή της συζύγου σας που περπατά έξω την πόρτα με ένα άλλο άτομο, καθώς κάθεστε εκεί σιωπηλά - αυτό να σας παρακινήσει για να διοργανώσει εκείνη την συζήτηση εσείς έχει αποφύγει.\n3. Συζήτηση για τα σχέδιά σας. Ώσπου να λέω στη σύζυγό μου για το ενημερωτικό δελτίο πρόκειται να γράψω, είμαι από το κατρακύλισμά μου και πίσω στο πληκτρολόγιο.\n4. Έχει ένα αληθινό ενδιαφέρον. Κανένα ενδιαφέρον καθόλου όλα να σημάνει ότι πρέπει να κάνετε το κάτι άλλο, αλλά εάν είναι ακριβώς ένας στόχος τον αντιπαθείτε, αφοράτε σαφώς στο μυαλό σας το μεγαλύτερο στόχο. Δεν επιθυμώ να οδηγήσω, αλλά όταν θυμάμαι εκείνα τα βουνά πηγαίνω, παίρνω παρακινημένου για να οδηγήσω.\n5. Έχει την ενέργεια. Η καφεϊ'νη θα αντικαταστήσει για την υγεία για μια στιγμή, αλλά κάποιος τρόπος, εσείς χρειάζεται κάποια ενέργεια για να έχει το καθημερινό κίνητρο. Η άσκηση, ύπνος καλά, και προσέχει τα ζαχαρούχα τρόφιμα - τα "μπλε ζάχαρησ" θα σκοτώσουν το κίνητρό σας.\n6. Δημιουργήστε το κατάλληλο διανοητικό κράτος. Είναι δύσκολο να πιεστεί και να παρακινηθεί. Επιλύστε μερικών από τα αρνητικά συναισθήματά σας, ή κάνετε τουλάχιστον τη σημαντική εργασία σας όταν είστε σε μια καλύτερη διάθεση.\n7. Πάρτε ένα μικρό βήμα. Δεσμεύστε να μαζεψει με τη τσουγκράνα επάνω μια τσάντα των φύλλων, και σύντομα θα θελήσετε να τελειώσετε το ναυπηγείο. Οποιοδήποτε μικρό βήμα προς τους στόχους σας ταϊ'ζει το καθημερινό κίνητρό σας.\nΤώρα έχετε επτά τρόπους στο μόνος-κίνητρο, αλλά πρέπει πραγματικά να τους χρησιμοποιήσετε. Πώς παίρνετε παρακινημένοι για να κάνετε αυτού; OH η ειρωνεία! Θα πρέπει να λογαριάσετε ότι ένα έξω οι ίδιοι. Επ'ευκαιρία εδώ μια μέθοδος κινήτρου επιδομάτων: Χιούμορ. Το γέλιο χωρίζει συχνά το συναίσθημα να συντριφθεί που απορροφά μακριά το κίνητρο.\nΟ Steve Gillman γράφει σε πολλά μόνα θέματα βοήθειας συμπεριλαμβανομένης της ώθησης brainpower, απώλεια του βάρους, περισυλλογή, συνήθειες του μυαλού, της δημιουργικής επίλυσης προβλήματος, της ευγνωμοσύνης εκμάθησης, που παράγει την τύχη και τίποτα σχετικό με τη μόνη βελτίωση. Θα βρείτε περισσότερων στη μόνη βελτίωση http://www. θομ τώρα


Αρρώστιες, θανατικά, μαγικά και φυλαχτά – HELLAS SPECIAL\nΤο κολωνάκι της πλατείας Κολωνακίου.\nΦωτο από τη Wikipedia\nΗ ιατρική των παλιών χρόνων στηριζόταν στα βότανα, στη μαγεία και στην τύχη. Οι γιατροί ήταν κομπογιαννίτες, ασχέτως που ο Εβλιγιά Τσελεμπή αναφέρει ότι στην Αθήνα βρίσκονταν πάρα πολλοί επιστήμονες, γιατροί και χειρουργοί. Οι αγαπημένες του υπερβολές! Ο Εβλιγιά Τσελεμπή έβλεπε την Αθήνα της Τουρκοκρατίας ως μεγάλη πόλη που έχτισε ο σοφός Σολομών.\nΗ συνηθέστερη χειρουργική εργασία, αλλά και το συνηθέστερο γιατρικό που όριζαν αυτοί οι… επιστήμονες για κάθε αρρώστια ήταν η αφαίμαξη. Γινόταν μ’ ένα εργαλείο, ειδικό για φλεβοτομές, που λεγόταν μπαλέστρα. Τα φάρμακα τα έφτιαχναν οι ίδιοι με βότανα και διάφορα άλλα υλικά.\nΣτα Μνημεία της Ιστορίας των Αθηναίων του Δημητρίου Γρ. Καμπούρογλου βρίσκουμε ιατρικές συνταγές για χάπια σταματικά, που φτιάχνονταν από γαρίφαλο, κανέλα, πιπερόριζα, μοσχοκάρυδο και αφιόνι, χάπια σουρδιστικά που περιείχαν κρεμέζι και σιναμική, πούργες (καθαρτικά), καθώς και την παρακάτω συνταγή για εκζέματα:\nΑλοιφή για μαγιασίλι\nΠαρούτι δρ. 5\nΚερβετζιλέ δρ. 5\nΓερανόπετρα δρ. 5\nΦούντι δρ. 50\nΡάμνο δρ. 50\nΚάτουρα δρ. 50\nΛάδι δρ. 50\nΑυτά όλα να τα βράσης εις ένα τζουκάλι καινούργιο και γίνονται αλοιφή και άλοιφε τους χεράδες.\nΚάποιο λαϊκό τετράστιχο διασώζει ονόματα γιατρών της Αθήνας της τελευταίας φάσης της Τουρκοκρατίας:\nΤο λέει ο Κατσαΐτης,\nτο λέει ο Ζαχαριάς,\nτο λέει κι ο Αβραμιώτης,\nδεν έχει γιατριά.\nΟ άρρωστος του τετράστιχου πήγε στας αιωνίους μονάς, μαζί με άλλους ασθενείς που δεν είχαν την τύχη με το μέρος τους. Μπορεί οι αποτυχίες των γιατρών να γέμιζαν τον άλλον κόσμο, πάντως οι ίδιοι φρόντιζαν ιδιαίτερα την εμφάνισή τους, ώστε να τους δίνει κύρος. Ντύνονταν εντυπωσιακά, φορούσαν ειδικό κάλυμμα στο κεφάλι και κρατούσαν μπαστούνι με το φίδι του συναδέλφου τους του Ασκληπιού, ανάγλυφο κατά μήκος του.\nΕννοείται πως όταν έπεφτε το θανατικό στην πόλη, οι γιατροί ελάχιστα πράγματα μπορούσαν να προσφέρουν. Μαθαίνουμε για τις επιδημίες από χειρόγραφα της εποχής, αλλά και από ανώνυμα χαράγματα πάνω σε κολώνες αρχαίων ναών. Το παρακάτω χάραγμα βρίσκεται σε κίονα του Θησείου:\n1555 «Έγινε το κακό θανατικό εις την Αθήνα και απέθανον χιλιάδες λαός και (Κα)στριώται.\nΤα θανατικά έπαιρναν το όνομα κάποιου σημαντικού κατοίκου της πόλης ή του πρώτου που αρρώστησε και πέθανε: ο θανατικό του Τριαντάρη, το θανατικό του Ματζάκη, του παπα-Γιαλούρη, του Κουτρούλη Βηλαρά.\nΟι Αθηναίοι, για να σωθούν, εγκατέλειπαν την πόλη και κατέφευγαν στα περιβόλια, στα μοναστήρια και στα γύρω νησιά. Η απομάκρυνση του πληθυσμού μείωνε τον αριθμό των θυμάτων. Οι Τούρκοι, που πίστευαν στο κισμέτ, δεν έπαιρναν μέρος στην ομαδική φυγή και θρηνούσαν περισσότερα θύματα.\nΗ επιδημία έμπαινε στην πόλη από κάποιον ταξιδιώτη που νοσούσε ή από μολυσμένα τρόφιμα ή δημιουργούταν από λιμνάζοντα νερά, όπως η επιδημία του 1673 που οφειλόταν στη μεγάλη πλημμύρα του φθινόπωρου του 1672, η οποία γκρέμισε διακόσια σπίτια μέσα στην πόλη και δημιούργησε παντού μεγάλα έλη. Δύο χιλιάδες ψυχές ήταν τα θύματα αυτού του θανατικού. Σε περιόδους μεγάλης έξαρσης σημειώνονταν σαράντα θάνατοι την ημέρα.\nΤο 1827 οι Αθηναίοι σκορπίστηκαν και πάλι λόγω του θανατικού.\n«Ο Κιουταχής τέλος στα 27 είχε πλακώσει με τα τσαντίρια του (είχε σκηνώσει εν Αθήναις). Το θανατικόν τώφεραν οι Αράπηδες από την Κρήτη και βρώμικο κρέας από βώδια αρρωστημένα απ’ την πανούκλα».\nΟι Αθηναίοι κατέφυγαν στην Αίγινα, όπου ξέσπασε η επιδημία του 1828.\n«Εκείνο τον καιρό ήταν ο περίφημος γιατρός Σπυρίδων Καλογερόπουλος και άλλος καλούμενος Βαρδιάνος (εκ του guardiano πιθανώς, ήτοι φύλαξ της υγείας των πολιτών εν καιρώ πανώλους, ως φαίνεται δημοτικός ιατρός πληρωνόμενος ιδιαιτέρως παρά των προεστώτων αρχόντων προς τούτο) αυτοί οι δύο περνούσαν κάθε μέρα απ’ τα σπήτια και ρωτούσαν «καλά είσαστε;»\nΠες μου τι θέλ’ ο Βαρδιάνος\nκαι περνά, συχνοπερνά;\nΜας φυλάει τους συγγενείς μας\nΟ παραπάνω στίχος είναι από το Τραγούδι του θανατικού, επί τω θανάτω Ελέγκως και Κατήγκως Ολανδέζου εν Αιγίνη.\nΣτις δύσκολες ώρες οι άνθρωποι κατέφευγαν στη θρησκεία. Οι ιερωμένοι πρόσφεραν τη συνδρομή τους, πάντα με το αζημίωτο. Ο Παναγής Σκουζές αναφέρει στην αυτοβιογραφία του ότι είχε χρηματίσει βοηθός πλανόδιου ιερέα, που ξόρκιζε το κακό κάνοντας αγιασμούς σε σπίτια άρρωστων από πανούκλα στην περιοχή της Χαλκίδας. Ο παπάς αμειβόταν μόνο με χρήματα· χρέωνε ένα γρόσι τον αγιασμό, το οποίο έπαιρνε, αφού πρώτα είχε βουτηχτεί στο ξίδι.\nΟι πλανόδιοι ιερωμένοι, ελλείψει χρημάτων, δέχονταν για αμοιβή διάφορα είδη (λάδι, σιτάρι, κριθάρι), αλλά όχι τον καιρό του θανατικού. Πολλές φορές έπαιρναν την μπόλια, το κάλυμμα της κασέλας πάνω στο οποίο είχαν ακουμπήσει τα άγια λείψανα και το δοχείο με το αγιασμένο νερό, γιατί δήθεν είχε αγιαστεί, κι άλλες φορές, με την ίδια δικαιολογία, βούταγαν ολόκληρο το περιεχόμενο της κασέλας με τα πολύτιμα εργόχειρα. Οι άνθρωποι φρόντιζαν ν’ αδειάζουν τις κασέλες τους πριν έρθει ο άπληστος παπάς.\nΕπειδή ούτε οι γιατροί με τα βοτάνια ούτε οι παπάδες με τους αγιασμούς ήταν αποτελεσματική προστασία απέναντι στο θανατικό, οι άνθρωποι κατέφευγαν στη μαγεία.\n«Εις το δεύτερο θανατικό (1792), ανήμερα του Αγίου Χαραλάμπου, εμάζωξαν 40 μονοστέφαναις, αι οποίαι προσέφεραν εν ποσόν χρηματικόν και με αυτό έκαμαν έν αλετράκι κι ένα κακάβι (λέβης) αργυρούν, επήραν και δύο μοσχαράκια δίδυμα τα έζευξαν εις το αλέτρι και έφεραν τρεις γύρους την χώραν και μετά ταύτα έγραψαν τας ασθενείας όλας και τας έθεσαν εις το κακαβάκι και μετέβησαν εις τον δρόμον του Πειραιώς όπου ήδη υπάρχει το πηγάδι και ο σταθμός (εις θέσιν Πλατύ Φρέαρ), έσκαψαν ένα λάκκον, έσφαξαν τα μοσχάρια και έχυσαν όλα, αλέτρι, κακαβάκι, με τας ασθενείας ως και τα μοσχάρια και τα εσκέπασαν, θέτοντες και μίαν κολώναν, την οποία έβγαλαν οι Γερμανοί όταν έκαμαν τον δρόμον Πειραιώς τω 1835.\nΑύται αι 40 μονοστέφαναις έγνεσαν βαμπάκι, το έκαμαν πανί μονομερής και κατασκεύασαν ’πουκαμισάκη του Αγίου, και την ακόλουθον ημέραν το έκοψαν εις τεμάχια, και μοιράσθη εις όλους, τα οποία έκαμαν φυλακτικά…»\nΟι Βαυαροί στις εργασίες της οδού Πειραιώς. Υδατογραφία του Λούντβιγκ Κέλνμπεργκερ (Ludwig Köllnberger), 1835.\nΌταν, κατά τη διάνοιξη της οδού Πειραιώς το 1835, οι Βαυαροί μηχανικοί βρήκαν το καζάνι και τα διάφορα θαμμένα, στη θέση Πλατύ Φρέαρ, κοντά στη σημερινή περιοχή Γκάζι. Τα πέταξαν ως άχρηστα και γκρέμισαν το κολωνάκι. Οι Αθηναίοι φοβήθηκαν εκείνη τη χρονιά, μήπως απελευθερώθηκε το κακό που είχε θαφτεί από κάτω και τους βρει καμιά καινούργια συμφορά.\nΟι συμφορές και οι επιδημίες δεν έλειψαν, αλλά αυτό δεν είχε να κάνει με το πεταμένο καζάνι· οφειλόταν στη ρυπαρότητα της Αθήνας. Στα οικόπεδα πετούσαν πτώματα ζώων. Οι χασάπηδες, για να μην πληρώσουν φόρο στα δημόσια σφαγεία, έσφαζαν τα ζώα στα μαγαζιά τους. Βρομόνερα λίμναζαν παντού. Το πόσιμο νερό δεν ήταν καθόλου πόσιμο· ήταν θολό, ακάθαρτο και μύριζε άσχημα. Αυτά μαζί με την πλήρη απουσία στοιχειωδών υγειονομικών μέτρων έφερναν θανατικό.\nΤο 1854 μια επιδημία χολέρας, που ξεκίνησε από ένα γαλλικό πολεμικό πλοίο που συμμετείχε στον αποκλεισμό της Αθήνας και του Πειραιά, θέρισε χιλιάδες ζωές. Μάλιστα, ο δήμαρχος της Αθήνας Ιωάννης Κόνιαρης πανικοβλήθηκε σε τέτοιο βαθμό, που εγκατέλειψε τα πάντα κι έφυγε από την πόλη για να σωθεί· για τη στάση του αυτή επικρίθηκε και εξέπεσε του αξιώματός του.\nΤο 1885 και το 1886 παρουσιάστηκε η «Επιδημία του Γκαζοχωρίου», μια επιδημία ελωδών πυρετών που εμφανίστηκε στο Γκάζι, στη συνοικία γύρω από το Εργοστάσιο Φωταερίου.\nΗ Αθήνα άρχισε ν’ ανασαίνει με την κατασκευή υπονόμων, που απάλλαξαν τις γειτονιές από τη βρόμα και τις αναθυμιάσεις, με την ασφαλτόστρωση των δρόμων (έργο που ξεκίνησε στις αρχές του 20ού αιώνα και προχώρησε με αργούς ρυθμούς) και με τη λειτουργία της τεχνητής λίμνης του Μαραθώνα το 1931.\nΦυλαχτά από ύφασμα και χάντρες, 1955-1960.\nΣυλλογή Μουσείου Μπενάκη.\nΟι άνθρωποι από τα παλιά χρόνια φορούσαν φυλαχτά. Μικρούλικα σακουλάκια σε διάφορα σχήματα, φτιαγμένα από πανί ή χάντρες, στολισμένα με σταυρούς και παραγεμισμένα με ποιος ξέρει τι λογής υλικά, που υποτίθεται ότι προστάτευαν από τις αρρώστιες και από το κακό μάτι κι έφερναν καλή τύχη. Αγιωτικά υλικά, όπως σταυρολούλουδα, αγιοκέρι, κομμάτια από ιερά λείψανα, αλλά και μαγικά υλικά, όπως κόκαλο νυχτερίδας, πουκάμισο φιδιού, χαρτάκια με ξόρκια.\nΗ δεισιδαιμονία κάνει τους ανθρώπους ακόμα και σήμερα να φοράνε φυλαχτά, συνήθως αγορασμένα από πάγκους θρησκευτικών πανηγυριών, με τη διαβεβαίωση ότι περιέχουν τίμιο ξύλο.\nΣτη Λυγερή του Αντρέα Καρκαβίτσα, η κυρα-Παγώνα, η γριά μαγίστρα του χωριού ξεπερνάει σε γνώσεις όλες τις άλλες που ξέρουν μονάχα λίγα ξόρκια. Εκείνη για κάθε περίσταση έχει τον κατάλληλο εξορκισμό και το αποτελεσματικό μαγικό, επικαλουμένη την αντίληψιν των δαιμόνων, των αριθμών και των εβραϊκών ρητών, αδελφώνουσα επί των πασχόντων μελών τον σταυρόν με την πεντάλφαν και λέξεις του «Πιστεύω» με βαρυτάτας βλασφημίας.\nΣτη συνέχεια ο Καρκαβίτσας περιγράφει με ποιον τρόπο η κυρα-Παγώνα έσωσε τα Λεχαινά από την επιδημία της ευλογιάς που είχε ξεσπάσει στην επαρχία, ζώνοντας το χωριό μ’ έναν μαγικό κύκλο από κλωστή, που δεν μπόρεσε να τον δρασκελίσει το θανατικό.\nΈκραξε σαράντα μονοστέφανες και τις έβαλεν εις την αυλήν του σπιτιού της να κλώσουν βαμπάκι. Τρία ημερόνυκτα έκλωθαν το βαμπάκι κάτω από την άγρυπνον επιτήρησιν και τον χείμαρρον των εξορκισμών της. Έπειτα εζήτησε κερί κίτρινο, παρμένο από σαράντα αγνά μελισσοκούβελα, εκέρωσε με αυτό τις κλωστές και μίαν σκοτεινήν νύκτα μόνη της έζωσεν απ’ έξω την κωμόπολιν κι έδεσε τον κόμπον εις την εκκλησίαν του αγίου Δημητρίου, του πολιούχου. Η ζώνη εκείνη εμπόδισε την αρρώστια να εισέλθει εις την κωμόπολιν. Ένα μόνον σπιτάκι κατά την Σουλεϊμανόστρατα, το οποίον δεν έκλεισεν εις την προστατευτικήν της ζώνην η γραία είτε από αμέλειαν είτε επίτηδες, ευθύς την επομένην η αρρώστια το εθέρισε.\nΚαι στις δύο μαγικές τελετουργίες υπάρχουν κοινά σημεία: οι μονοστέφανες γυναίκες, η κλωστή από μπαμπάκι που γνέθουν επί τούτου, ο αριθμός σαράντα, τα τρία μερόνυχτα, οι τρεις γύροι…\nΠληροφορίες για το παραπάνω άρθρο αντλήθηκαν από το βιβλίο της Λίζας Μιχελή Πλάκα, ιστορική μνήμη και μυθοπλασία και από τα Μνημεία της ιστορίας των Αθηναίων του Δημητρίου Γρ. Καμπούρογλου.\nΔημοσιεύθηκε την 19 Ιουλίου 2019 9 Ιουνίου 2020 από Tety SolouPosted in ΚοινωνίαΜε ετικέτα παπάδες και μοναχοί,υγεία-θεραπεία,Αθήνα,Κολωνάκι,Τούρκοι-μουσουλμάνοι-Οθωμανοί,απόσπασμα βιβλίου,βότανα,επιδημία,μάγια-μαγεία.\nΠροηγούμενο Previous post: Στη γύρα και στα στέκια της παλιάς Θεσσαλονίκης – Τσάκο και Ντανιέλ\nΕπόμενη Next post: Γλύκα και δροσιά


Πολιτική απορρήτου – Επίσημη Ιστοσελίδα Residenza La Pianca | Διαμερίσματα σε Musso\nΗ παρούσα Πολιτική Απορρήτου ισχύει για το www.residencelapianca.it, το οποίο ανήκει στο και τελεί υπό τη διαχείριση τουResidenza La Pianca. Αυτή η Πολιτική Απορρήτου περιγράφει τον τρόπο με τον οποίο συγκεντρώνουμε και χρησιμοποιούμε πληροφορίες, οι οποίες μπορεί να περιλαμβάνουν προσωπικά δεδομένα που δίνετε στον ιστοχώρο μας: www.residencelapianca.it. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και τον τρόπο με τον οποίο μπορείτε να δείτε και να ενημερώσετε τα δεδομένα αυτά.\nΑν θέλετε να εξαιρεθείτε από την επεξεργασία δεδομένων που αναφέρονται στους όρους Γ-ΣΤ και δεν έχετε άμεση πρόσβαση σε κάποιον μηχανισμό εξαίρεσης (δεν υπάρχει για παράδειγμα στις ρυθμίσεις του λογαριασμού σας), παρακαλούμε επικοινωνήστε με το info@residencelapianca.com .\nΒασιζόμαστε σε εσάς για να διασφαλίζετε ότι τα προσωπικά σας στοιχεία είναι πλήρη, ορθά και επικαιροποιημένα. Παρακαλούμε ενημερώστε μας εγκαίρως για τυχόν αλλαγές ή ανακρίβειες στα προσωπικά σας στοιχεία, επικοινωνώντας με το info@residencelapianca.com . Θα χειριστούμε το αίτημά σας σύμφωνα με την ισχύουσα νομοθεσία.\nΑν έχετε ερωτήσεις ή προβληματισμούς σχετικά με την επεξεργασία των προσωπικών σας δεδομένων από εμάς ή εάν θέλετε να ασκήσετε τα δικαιώματά σας που απορρέουν από αυτήν την πολιτική, μπορείτε να επικοινωνήσετε μαζί μας μέσω του info@residencelapianca.com . Μπορείτε επίσης να επικοινωνήσετε με την τοπική αρχή προστασίας δεδομένων για τυχόν ερωτήσεις και παράπονα.


Γαλανός: «Θα δούμε ποιος φοράει παντελόνια» - Onsports.gr\nOnsports Team\t21 Οκτωβρίου 2014, 20:08\nΓαλανός: «Θα δούμε ποιος φοράει παντελόνια»\nΠυρά κατά του Ερασιτέχνη και του Καλαϊτζίδη από τον πρώην υπεύθυνο του ποδοσφαιρικού τμήματος\nΤην πρόθεσή του να διεκδικήσει την προεδρία του Ερασιτέχνη Άρη εξέφρασε ο Γιώργος Γαλανός, ενόψει της συνάντησής του με τους ιθύνοντες του ΑΣ και τους οργανωμένους που θα λάβει χώρα το βράδυ της Τρίτης (21/10). Ο πρώην υπεύθυνος του ποδοσφαιρικού τμήματος σε ραδιοφωνική του συνέντευξη έβαλλε κατά των ιθυνόντων του Ερασιτέχνη αλλά και του Δημήτρη Καλαϊτζίδη.\nΓια την κατάσταση στον Άρη: «Είναι ένα τρελοκομείο και είναι ντροπή για τον Άρη να τα περνάει όλα αυτά. Δεν περίμενα ότι όταν πήγα θα έπρεπε να καθαρίσω τα πάντα. Πρέπει όλοι να φύγουν, θέλουν όλοι αλλαγή! Εγώ χθες (20/10) δεν είχα καμία ενημέρωση για να πάω στην συνάντηση και ας βγαίνουν τώρα να λένε ότι θέλουν. Ο κ. Οικονόμου μπορεί να λέει τώρα πως είναι ο πρόεδρος του Άρη αλλά και εγώ μπορώ να λέω πως είμαι ο πρόεδρος της δημοκρατίας. Θα βρεθούμε σήμερα (21/10) και θα συζητήσουμε. Θα αποφασίσει ο λαός του Άρη για την τύχη του συλλόγου, κανείς άλλος. Εγώ για τις εξελίξεις ενημερώθηκα στις 4 το βράδυ! Οι άνθρωποι είναι αστείοι και διαλύουν την ομάδα. Βγαίνουν και λένε ό,τι να ναι για να πάρουν τις εντυπώσεις. Βγήκε ένας Αναστασίου που ούτε που ξέρω ποιος είναι και έλεγε ότι χρωστάω λεφτά από τον τελευταίο αγώνα. Εγώ έχω ρίξει λεφτά για να γίνει το γήπεδο. Τα λεφτά από τον αγώνα είναι 400 ευρώ. Αν είναι να λες για λεφτά, πρέπει να λες και το ποσό. Τι θα γίνει με αυτούς που έχουν αναλάβει την εκκαθάριση; Εγώ βρήκα τους ανθρώπους που θυσιάστηκαν και μπήκαν μπροστά για την εκκαθάριση. Ποιος θα μπει εκεί; Αν ήθελα το κακό του Άρη θα τους είχα πει να φύγουν».\nΓια τα λεφτά που ακούγεται πως θα βάλει ο Άλεξ Κάλας: «Αν μου δώσουν πίσω τα λεφτά που έβαλα εγώ δέχομαι να φύγω. Πως θα μου τα δώσουν όμως; Άκουσαν την ΝOVA και τρέχουν τα σάλια τους. Είναι γραμμένα όμως στο βιβλιαράκι τα πάντα. Τους παρακαλάω να τους το δείξω και δεν με αφήνουν. Δεν αναλογιστήκαν καμιά φορά τα λεφτά που έδωσα στον κ. Κλεώπα, στον δικηγόρο μου, στον κ. Καλαιτζίδη από όπου ακόμα δεν έχω πάρει αποδείξεις από τα μανατζερικά και άλλα πολλά. Όταν έλεγα πως χαρίζω τα λεφτά μου το εννοούσα. Αυτοί είναι διαχειριστές και απλά βρίσκουν και κανα μεροκαματάκι. Πως αλλιώς ζουν αυτοί οι άνθρωποι; Ο προπονητής ζητάει λεφτά από τον επενδυτή και μετά τον κάνει συνεργάτη. Έχω φτάσει σε ένα σημείο που ντρέπομαι. Ο σύλλογος έχει ένα τόσο μεγάλο μεγαλείο αλλά εγώ ντρέπομαι. Είμαστε Άρης και ξεφτιλιζόμαστε. Έρχεται ένας που έχει 4 ταβέρνες πολυτελείας και διεκδικεί τον Άρη; Ας φέρει 1.000.000 και ας πάρει την ομάδα. Δεν τους ελέγχουν όμως γιατί έχει ψωμάκι ο Άρης. Εμένα με ήλεγχαν 4 μήνες και καλά έκαναν. Τον κ. Άλεξ γιατί δεν τον ελέγχει κανείς; Ας φέρει πιστοληπτική ικανότητα ύψους 1.000.000 και εγώ θα του χαρίσω τα λεφτά που έβαλα και θα φύγω αυτή την στιγμή».\nΓια τον Οικονόμου: «Ήρθα με κάποιους ανθρώπους και μου έκαναν και γκέλα με την NΟVA. Του είπα του Οικονόμου πως έγινε ένα φάουλ και πως δεν θέλω να γίνει άλλο. Έγινε και το άλλο όμως. Δύο μήνες σκοτωνόμαστε ποιος είναι ο προπονητής, ποιος είναι ο επενδυτής και ποίος είναι ο έφορος. Ο κ. Καλαϊτζίδης ξαφνικά τώρα έγινε και μάνατζερ. Μπήκα καλοπροαίρετα και τους πήρα με το καλό. Τώρα αν μπω ξανά θα το πάρω εγωιστικά. Εγώ δεν θέλω να διοικήσω τον Άρη και δεν έχω τέτοια καψούρα. Ο κ. Κάλας αν μπορεί ας γίνει πρόεδρος. Προσπαθήσαμε να κάνουμε έναν Άρη αξιόπιστο παντού. Μου έβγαλαν μια παρωδία ότι δεν έδινα χρήματα στους παίκτες ενώ τους είχα πληρώσει ξενοδοχεία και άλλα πολλά. Αυτά τα έλεγε ο αρχηγός της ομάδας που έχει ίδιο μάνατζερ με τον προπονητή. Έχω μήνυμα από παίκτες που μου λένε "πρόεδρε σώσε μας!" Ο Χιντασίλι μόλις έβαλε το γκολ κοίταξε τον πάγκο για να μην τον μαλώσει ο προπονητής ο… αστυνόμος».\nΓια τα όσα ακούγονται για την επίθεση του Καλαιτζίδη σε δημοσιογράφο: «Υπάρχουν μάρτυρες και είναι μια σκηνή που είναι πραγματικότητα. Στην αστυνομία μιλήσαμε και θα έπρεπε να πάει αυτεπάγγελτα. Αν ήταν κάτι στημένο θα ξέραμε τι θα λέγαμε. Ο κ. Καλαιτζιδης είναι ένας πολύ νευρικός άνθρωπος και μάθαμε και κάποια πράγματα από την Βέροια που δεν θέλω να τα αναφέρω. Μπορεί να είναι και ψέματα».\nΓια όσους τον κατηγορούν για τις επιταγές που έκοβε: «Πήγα με τον λογιστή μου για να μη μπλέξω. Τι σημαίνει αυτοθεώρητη απόδειξη; Όλα νόμιμα είναι. Ας τα θεωρούσε ο κ. Οικονόμου και ας μου τα έδινε. Εγώ έκανα ό,τι μου έλεγαν. Όλα φαίνονται και όλα είναι γραμμένα. Έχω βάλει από την τσέπη μου λεφτά σε προκαταβολές παικτών που δεν φαίνονται πουθενά. Θα ζητήσω να φανούν αυτά γιατί δεν υπάρχουν αποδείξεις. Για όσους με είχαν ακούσει να λέω τον κ. Οικονόμου "Τασούλη μου, προεδράρα μου" φυσικά και μιλούσα ειρωνικά επειδή είχα μάθει για μια ανακοίνωση που είχε βγάλει χωρίς να ρωτήσει».\nΓια το αν τελείωσε από τον Άρη: «Ποιος θα μου πει εμένα πως τελειώσαμε; Εγώ θα τον διώξω, δεν θα διώξει αυτός εμένα. Ο Άρης είναι του κόσμου και μόνο ο κόσμος θα αποφασίσει. Θα μαζευτούν όσοι θέλουν και θα αποφασίσουν ποια θέλουν να είναι η πραγματικότητα».\nΓια το αν σκέφτεται να διεκδικήσει τον Α.Σ: «Βέβαια θα τον διεκδικήσω για να αναλάβω τον Α.Σ. Είδα πως το έκανε ο κ. Μελισσανίδης αλλά δεν το περίμενα και εδώ. Τα ίδια έγιναν και στον Ηρακλή. Όλα τα τμήματα τα έχουν διαλύσει. Οι μπαμπάδες από το Πόλο με παρακαλούσαν να τους βοηθήσω. Στο τέλος θα παρεξηγηθούμε κιόλας γιατί λένε ψέματα. Εγώ ορκίζομαι στο παιδί μου πως κανείς δεν μου είπε ορισμένα πράγματα. Το πρώτο πράγμα που θα ρωτήσω θα είναι ποιος με ενημέρωσε εκεί μέσα. Μιλάμε για ανθρώπους μικρόψυχους και λίγους. Θα δούμε εκεί πέρα ποιος φοράει παντελόνια».\nΓια το μήνυμα που έστειλε στον Οικονόμου: «Τον κράζω και τον χαρακτηρίζω λαμόγιο στο μήνυμα που έστειλα. Τα μηνύματα εγώ τα στέλνω για να μένουν. Δεν είναι απειλητικό και ξέρω πως μένει το γραπτό. Τέτοια… κότα είναι βέβαια και το έδειξε σε όλο τον κόσμο. Για το ότι χθες έπρεπε να ήμουν παρών εγώ το έμαθα μόνο μέσα από τα ΜΜΕ».\n2 λεπτά πριν Γ' Εθνική: Τα αποτελέσματα στο ημίχρονο (24/10)\n3 λεπτά πριν Ρεάλ Μαδρίτης-Γκραν Κανάρια 70-75: Υπέκυψε η «Βασίλισσα» πριν τη «διαβολοβδομάδα»\n17 λεπτά πριν Τένις: Ο Αντρέι Ρούμπλεφ είναι ο 5ος που εξασφάλισε θέση στους ATP Finals\n21 λεπτά πριν Γ' Εθνική: Παίκτης έχασε τις αισθήσεις του - Αποχώρησε με ασθενοφόρο


Εκδόσεις ΘΟΥΛΗ (ιστολόγιο): Οκτωβρίου 2012\nΤο "Κατεστημένο" [...] είχε πολλές και μεγάλες ενοχές για να μπορέσει να σταθεί στο έργο του Μπάτση και να αντλήσει απ' αυτό έστω και λίγα διδάγματα. [...] Ο αναγνώστης [...] δεν θα δυσκολευτεί να αναγνωρίσει πως σ' αυτή τη μελέτη του 1947 έχουν τεθεί τα βασικά προβλήματα ανάπτυξης μιας χώρας εξαρτημένης και υπανάπτυκτης, χώρας περιφερειακής", όπως θα λέγαμε σήμερα, και προτείνονται λύσεις επιστημονικά θεμελιωμένες και, μαζί, συγκεκριμένες". "Στο έργο του κ. Μπάτση, με σαφήνεια και απλότητα που πραγματικά αιχμαλωτίζουν, αναπτύσσονται οι απόψεις των τεχνικών για τις δυνατότητες της βαρειάς μεταλλουργικής και χημικής βιομηχανίας. Δίνονται τα συμπεράσματα των τεχνικών μελετών, αναφορικά με την ύπαρξη των προϋποθέσεων, δηλαδή του ορυκτού και ενεργειακού πλούτου, διατυπώνονται κρίσεις για την αξία των αριθμών που χαρακτηρίζουν τον όγκο των αποθεμάτων και το ενεργειακό δυναμικό. [...] Κόστος, τιμή και κατανομή της ηλεκτρενέργειας γίνονται αντικείμενο λεπτολόγου διερεύνησης και το ενεργειακό βρίσκει τη λύση του στο πλαίσιο της λαϊκής ανοικοδόμησης. [...] Η βαρειά βιομηχανία σαν βασικός συντελεστής στην εσωτερική συγκρότηση και οργανική ανάπτυξη της εθνικής οικονομίας είναι η κύρια οικονομική θέση του έργου".\nΤο βιβλίο ''Η βαρειά βιομηχανία στην Ελλάδα'' μπορείτε να το βρείτε εδώ\nΜέρος Α΄ Από της επαναστάσεως μέχρι της πτωχεύσεως (1821-1893). Μέρος Β΄ Από της πτωχεύσεως μέχρι του Μεγάλου Πολέμου (1894-1914).\nΟ Ανδρέας Μ. Ανδρεάδης (1876 - 1935) διετέλεσε καθηγητής του Πανεπιστημίου Αθηνών και μέλος της Ακαδημίας Αθηνών. Τα έργα του υπερβαίνουν τα εκατό, αναφέρουμεορισμένα: Histoire de la Banque d'Angleterre : Ses origines, sa fontation son developpement, l'acte de Robert Peel et son fonctionnement : Relation de la banque avec son tresor (1904), Περί της οικονομικής διοικήσεως τηςEπτανήσου επί Bενετοκρατίας (1914), Ιστορία της ελληνικής δημόσιας οικονομίας : Από των ηρωϊκών χρόνων μέχρι της συστάσεως του ελληνικού βασιλείου (1918), Le monde du budget de l'empire Byzantine (1922), Ιστορία ελληνικής δημόσιας οικονομίας (1926). Στο βιβλίο Μαθήματα Δημόσιας Οικονομίας δίνει μια σύντομη και περιεκτική εικόνα του τομέα της δημοσιονομικής πολιτικής, που αφορά τη σύναψη και εξυπηρέτηση των δανείων. Στο πρώτο μέρος του βιβλίου αναλύει διαχρονικά τα αίτια των δημοσιονομικών προβλημάτων στο χώρο του νεοσύστατου ελληνικού κράτους από την Επανάσταση, τη διακυβέρνηση του Καποδίστρια και τη συγκρότηση του κράτους έως την πτώχευση του 1893. Η ανάλυση αυτή παρακολουθεί τόσο τις πολιτειακές όσο και τις συνοριακές μεταβολές του ελληνικού κράτους και περιλαμβάνει αναφορές σε δημοσιονομικά στοιχεία (προϋπολογισμούς, φορολογικά νομοσχέδια), τα οποία συχνά αντιπαραβάλλονται. Στο δεύτερο μέρος του βιβλίου εστιάζει στο θεσμό του Διεθνούς Οικονομικού Ελέγχου (Δ.Ο.Ε.) και στην επιβολή και λειτουργία του στην Αίγυπτο, την Τουρκία, τη Σερβία, την Βουλγαρία και την Τύνιδα. Στο τελευταίο και πιο εκτενές κεφάλαιο παρουσιάζεται αναλυτικά η επιβολή του Δ.Ο.Ε. στην Ελλάδα σε όλες τις φάσεις του: τις διαπραγματεύσεις του 1894 και το νόμο του 1898, αλλά και τα αποτελέσματα του ελέγχου και τη δημοσιονομική κατάσταση του κράτους έως το 1920.\nΤο βιβλίο ''Εθνικά δάνεια και ελληνική δημόσια οικονομία'' μπορείτε να το βρείτε εδώ\nΤο βιβλίο '' Η συνωμοσία της Αγγλίας κατά της Ελλάδος 1935-1944'' μπορείτε να το βρείτε εδώ\nΗ γερμανική κατοχή, είναι αναμφισβήτητα μια από τις δραματικότερες περιόδους της σύγχρονης ελληνικής ιστορίας. Η ιστορική της ανάλυση φέρνει στην επιφάνεια ερωτήματα που πρέπει να απαντηθούν με ήρεμη και χωρίς ιδεολογικές αγκυλώσεις ένατένιση, που επιτρέπει η απόσταση του χρόνου. Πώς μπορεί, λοιπόν, να αξιολογηθεί σήμερα η συνθηκολόγηση Τσολάκογλου με τους Γερμανούς; Ποιος ο ρόλος του βασιλιά Γεωργίου; Ποιος ο ρόλος των κατοχικών κυβερνήσεων; Αν είχε αφεθεί η Ελλάδα στην απόλυτη γερμανική στρατιωτική διοίκηση ποιο θα ήταν σήμερα το πρόσωπό της; Γιατί οι Ιταλοί ματαίωσαν την αποστολή λεγεώνος Ελλήνων μαχητών στο Ρωσικό Μέτωπο; Τι συνέβη στα Ιόνια νησιά; Γιατί οι Γερμανοί υπέθαλπαν την αντιπαράθεση των αντιστασιακών οργανώσεων; Ποιος ο ρόλος των Αγγλων κατά την αποχώρηση του γερμανικού στρατού από την Ελλάδα και κυρίως από τα ελληνικά νησιά; Γιατί οι Γερμανοί ανεκήρυξαν μονομερώς την Αθήνα ανοχύρωτη πόλη; Όλα αυτά και πολλά άλλα ερωτήματα απαντώνται και τεκμηριώνονται μέσα από ιστορικές πηγές και επίσημα αρχεία, σε μια νέα, ρεβιζιονιστική ερμηνεία των γεγονότων της εποχής.\nΤο βιβλίο ''ΚΑΤΟΧΗ'' μπορείτε να το βρείτε εδώ\nH περίοδος του Iωάννη Mεταξά είναι μια από τις γνωστές-άγνωστες περιόδους της πρόσφατης ελληνικής ιστορίας. Ξέρουμε ότι ο Mεταξάς ήταν δικτάτορας, ξέρουμε ότι επί Mεταξά οι αντιφρονούντες διώχθηκαν, εξορίστηκαν και βασανίστηκαν, όμως ξέρουμε ελάχιστα για τις κοινωνικές διεργασίες που έγιναν στη διάρκεια αυτής της περιόδου. H πρωτοτυπία του έργου της Mαρίνας Πετράκη έγκειται στο ότι προσεγγίζει τη δικτατορία της 4ης Aυγούστου μέσα από τους προπαγανδιστικούς μηχανισμούς που έδωσαν και τον τόνο στις σχέσεις τής τότε κυβέρνησης με τον λαό. Έτσι το ραδιόφωνο και ο κινηματογράφος, για να υπηρετήσουν τους στόχους του καθεστώτος, έφτασαν στις πιο απίθανες γωνιές της Eλλάδας, έτσι ιδρύθηκε το "Άρμα Θέσπιδος", και έτσι απέκτησε παπούτσια, χάρη στην EON, η ανυπόδητη νεολαία της φτωχής πατρίδας. Mια εξαιρετική ανατομία της περιόδου, που τη διακρίνει η ακρίβεια των στοιχείων και η διαύγεια της ματιάς.\nΤο βιβλίο ''Ο μύθος του Μεταξά'' μπορείτε να το βρείτε εδώ\nΜε το παρόν εγχειρίδιο, σας προσφέρεται μια πλήρης εικόνα της ενέργειας των μυών που συμμετέχουν στην εκτέλεση κάθε άσκησης. Αυτό το εξαιρετικό εγχειρίδιο περιέχει έγχρωμα και λεπτομερή ανατομικά σχήματα της κάθε άσκησης, τα οποία επικεντρώνονται σε κάθε μεγάλη μυϊκή ομάδα ξεχωριστά, μαζί με πλήρη περιγραφή του τρόπου εκτέλεσής της. Αυτές οι εικόνες περιγράφουν γραφικά τόσο τους μυς όσο και τα οστά, μαζί με τις παραλλαγές εκτέλεσης των ασκήσεων, ώστε να απομονώνουν συγκεκριμένους μυς. Είναι σαν να βγάζεις την «ακτινογραφία» κάθε άσκησης.\nΤο βιβλίο ''ΠΡΟΠΟΝΗΣΗ ΓΙΑ ΕΝΔΥΝΑΜΩΣΗ & ΣΥΣΦΙΓΞΗ ΣΤΙΣ ΓΥΝΑΙΚΕΣ'' μπορείτε να το βρείτε εδώ\nΓ' έκδοση βελτιωμένη με 77 εικόνες και σχέδια.\nΚάθε προσπάθεια, που αποσκοπεί στο να προβάλλει συνοπτικά τις ενδυματολογικές συνήθειες της ελληνικής αρχαιότητας στον καθρέφτη των πολύ διαφορετικών καταλοίπων της, φαίνεται εκτεθειμένη σε μια προβληματική, η οποία είναι οικεία στις αρχαιογνωστικές επιστήμες από την παιδική τους ηλικία. Εξαιτίας του καταθλιπτικού πλήθους διαφορετικού χαρακτήρα γραμματειακών επιγραφικών, παπυρικών και εικαστικών μαρτυριών, που παραλάβαμε, επειδή δεν τις αξιοποιήσαμε πολλαπλώς ακόμη, είναι αναπόφευκτο να περιοριστούμε εκ των προτέρων στη μια ή στην άλλη κατεύθυνση. Εάν κατορθώσουμε σήμερα να κοιτάξουμε προς το παρελθόν και να διατρέξουμε τους αιώνες της ιστορικής έρευνας, θα διαπιστώσουμε σαφώς ότι το φαινόμενο ενδυμασία, μέσα στο κύλισμα του χρόνου, ξεκίνησε από διαφορετικές κατευθύνσεις. Για αυτό η έρευνα ασκήθηκε με διαφορετικούς σκοπούς και απέκτησε ετερόκλιτη σημασία. (Από την εισαγωγή της έκδοσης)\nΙ. Κατασκευή υφασμάτων\nΙΙ. Κοπάνισμα και καθάρισμα των υφαντών\nΙΙΙ. Βάψιμο των υφαντών\nIV. Κατασκευή των ενδυμάτων\nV. Περιποίηση και φύλαξη των υφασμάτων και των ενδυμάτων\nVI. Βασικά σχήματα των γυναικείων και των ανδρικών ενδυμάτων\nVII. Ενδύματα για τη λατρεία\nIX. Ενδυμασία και κοινωνία Βραχυγραφίες\nΤο βιβλίο ''Η μόδα στην αρχαία Ελλάδα'' μπορείτε να το βρείτε εδώ\nΗ σύγκρουση που διαμόρφωσε τη σύγχρονη Ευρώπη\nΗ αρχαία ιστορία της Ευρώπης περιγράφεται από τη σύγκρουση ανάμεσα στον ελληνορωμαϊκό κόσμο και τις φυλές εκείνων που οι χρονογράφοι της εποχής ονόμαζαν «βαρβάρους». Μέχρι τα μέσα του 2ου π.Χ. αιώνα, η Ρώμη, αφού κατόρθωσε να επικρατήσει στον παραμεσόγειο χώρο, επεκτάθηκε πέρα από τις Άλπεις και χάραξε με τα ξίφη των λεγεώνων της μια ματωμένη πορεία φωτιάς και καταστροφής, επιβάλλοντας παντού τον ρωμαϊκό τρόπο ζωής. Σε αυτήν την πορεία τους οι Ρωμαίοι ήλθαν για πρώτη φορά σε επαφή με τα γερμανικά φύλα. Οι Germani, όπως τους αποκαλούν οι Ρωμαίοι ιστορικοί, διέφεραν σημαντικά από τους άλλους βάρβαρους λαούς τους οποίους οι Ρωμαίοι είχαν συναντήσει ως τότε. Εξορμώντας από τα αδιαπέραστα δάση ανατολικά του Ρήνου και βόρεια του Δούναβη, διακρίνονταν για τις πολεμικές τους ικανότητες, την ορμητικότητα και την τόλμη τους. Οι περιγραφές του Ιουλίου Καίσαρα, του Στράβωνα, του Τάκιτου και του Μάρκου Αυρηλίου μας μεταφέρουν μια εικόνα περιφρόνησης για τους άγριους λαούς που κατοικούσαν πέρα από τους μεγάλους ποταμούς, αλλά και δέους και κρυφού θαυμασμού για τον πολεμικό και λιτό χαρακτήρα τους. Στους αιώνες που ακολούθησαν, οι σχέσεις της Ρώμης με τους Γερμανούς χαρακτηρίστηκαν άλλοτε από αιματηρές αναμετρήσεις και άλλοτε από βραχύβιες συμμαχίες. Οι Γερμανοί υπηρέτησαν τη Ρώμη ως βοηθητικά στρατεύματα μέχρις ότου, διαισθανόμενοι την παρακμή της άλλοτε ισχυρής αυτοκρατορίας, της έδωσαν τη χαριστική βολή. Το βιβλίο του Γεωργίου Τσερεβελάκη, έμπειρου ιστορικού ερευνητή και συγγραφέα, αποτελεί μια εισαγωγική μελέτη για την πορεία των σχέσεων ανάμεσα στη Ρωμαϊκή Αυτοκρατορία και τα γερμανικά φύλα. Παρουσιάζεται μια διαδικασία σύγκρουσης και ταυτόχρονα σύμπλευσης, η οποία επηρέασε βαθειά την ιστορική πορεία και των δύο πλευρών και συγχρόνως διαμόρφωσε τον χαρακτήρα ολόκληρης της ευρωπαϊκής ηπείρου. Το έργο διακρίνεται για την απλή του γλώσσα και την ευσύνοπτη δόμησή του. Με λόγο απλό, ο συγγραφέας προσφέρει μια συναρπαστική ξενάγηση ακολουθώντας τον ιστορικό χρόνο από τις πρώτες επαφές μεταξύ των δύο πολιτισμών στα τέλη του 2ου π.Χ. αιώνα, τους πολέμους των Ρωμαίων αυτοκρατόρων με τους Σουηβούς, τους Μαρκομάνους, τους Αλαμανούς και τους Γότθους, μέχρι την πτώση της Ρώμης και τη λεηλασία της από τον Αλάριχο, το 476 μ.Χ. Το βιβλίο απευθύνεται στους ιστορικούς μελετητές αλλά κυρίως στους απλούς αναγνώστες, που αναζητούν μια σαφή και εμπεριστατωμένη εικόνα για το υπόβαθρο στο οποίο εδράστηκε η σημερινή Ευρώπη.\nΤο βιβλίο ''Η Ρώμη και οι Γερμανοί'' μπορείτε να το βρείτε εδώ\nΤα ηφαίστεια και οι αστραπές μπορούν να προσφέρουν πολύ όμορφο θέαμα από μόνα τους. Σκεφτείτε όμως τι μπορεί να γίνει όταν μία φωτογραφία περιλαμβάνει και τα δύο μαζί. Οι εικόνες αυτές, που δείχνουν με τον πιο ξεκάθαρο τρόπο την ομορφιά και τη δύναμη της φύσης, έχουν τραβηχτεί σε ηφαίστεια της Ισλανδίας και της Ινδονησίας.\nΤο φαινόμενο αυτό είναι αρκετά συχνό και έχει φωτογραφηθεί από το 1940. Παρόλο που πολλοί νομίζουν ότι τα δύο αυτά φαινόμενα (αστραπές και έκρηξη ηφαιστείου) είναι τυχαία, η γεωεπιστήμονας Adele Crozier από την Αυστραλία αναφέρει: «Ως επί το πλείστον αυτές οι αστραπές συνδέονται με την εκρηκτική ηφαιστειακή δραστηριότητα που παράγει μάγμα και στέλνει ηφαιστειακή τέφρα στην ατμόσφαιρα».\n«Πιθανόν οι αστραπές να συμβαίνουν από τα φορτισμένα σωματίδια της τέφρας που εκτινάσσονται σαν στήλη από το ηφαίστειο. Αλλά οι ηφαιστειολόγοι δεν είναι απόλυτα σίγουροι ποιος ακριβώς μηχανισμός τις δημιουργεί μέσα σε μια ηφαιστειακή έκρηξη» εξηγεί η Crozier. Το φαινόμενο παραμένει ακόμα μυστήριο για τους επιστήμονες.\nΤο βιβλίο ''Μαράκανδα'' μπορείτε να το βρείτε εδώ\nΣυγγραφέας : Πετράκη Μαρίνα\nΗ ανάγκη παραμονής της Ελλάδας στη βρετανική σφαίρα επιρροής, η εμπλοκή της στον Δεύτερο Παγκόσμιο Πόλεμο και, ιδιαίτερα, η επιτυχημένη πολεμική προσπάθεια των Ελλήνων εναντίον της Ιταλίας καθόρισαν τη στάση και τους διπλωματικούς ελιγμούς της Βρετανίας προς την Ελλάδα, με κυρίαρχο στοιχείο τις αόριστες υποσχέσεις της για βοήθεια και τις "υπερτιμημένες" προσδοκίες των Ελλήνων για ουσιαστική συμπαράσταση των φίλων και συμμάχων στον αγώνα τους. Παράλληλα οι νίκες των Ελλήνων και η συνέχιση της ελληνικής αντίστασης, γεγονός υψίστης πολιτικής και στρατιωτικής σημασίας για τη Βρετανία, διαμόρφωσαν την προπαγανδιστική της γραμμή στη χώρα μας αλλά και, ως έναν μεγάλο βαθμό, στην ίδια τη Βρετανία. Η ανάγκη για εθνική ομοψυχία και δημιουργία ισχυρών αντιστάσεων στα βρετανικά μετόπισθεν την εποχή του Ελληνοϊταλικού Πολέμου, που συνέπεσε με τις καταστροφικές γερμανικές αεροπορικές επιδρομές στη Βρετανία, κατέστησε την προπαγάνδα με θέμα τις ελληνικές νίκες ένα από τα ισχυρότερα όπλα της βρετανικής κυβέρνησης στο εσωτερικό της χώρας. Η παρούσα μελέτη, βασισμένη κυρίως σε ανέκδοτο βρετανικό αρχειακό υλικό, επιχειρεί να παρουσιάσει μια άλλη διάσταση της άσκησης της βρετανικής πολιτικής στη χώρα μας τις παραμονές και κατά τη διάρκεια του ελληνοϊταλικού πολέμου, μέσα από ένα "παιχνίδι" εντυπωσιασμού, υποσχέσεων και προπαγάνδας. Παράλληλα το βιβλίο εξετάζει το ιστορικο-πολιτικό και στρατιωτικό πλαίσιο της ευρύτερης περιοχής της Ευρώπης την εποχή αυτή, όπως αυτό διαμορφώθηκε με τις παρεμβάσεις ή τις αποχές της βρετανικής πολιτικής και παρουσίας.\nΤο βιβλίο ''Βρετανική πολιτική και προπαγάνδα στον ελληνοϊταλικό πόλεμο'' μπορείτε να το βρείτε εδώ\nΟ υποπλοίαρχος Noel C. Rees και οι βρετανικές μυστικές υπηρεσίες: Ελλάδα - Μέση Ανατολή (1939-1944)\nΣυγγραφέας : Μακρής - Στάικος Πέτρος Σ.\nΣτη διάρκεια του Β' Παγκοσμίου Πολέμου, η μοίρα της Ελλάδας εξαρτήθηκε σε μεγάλο βαθμό από τις αποφάσεις Βρετανών: Πολιτικών, διπλωματών, στρατιωτικών, στελεχών μυστικών υπηρεσιών και πρακτόρων τους. Ο Πέτρος Μακρής-Στάϊκος μας παρουσιάζει έναν από αυτούς: Τον Noel Rees, επικεφαλής της θρυλικής Secret Intelligence Service, της MI9 και άλλων βρετανικών υπηρεσιών στη Σμύρνη. Φιλέλληνας, ευφυής, δυναμικός και με άκαμπτο χαρακτήρα, γόνος πλούσιας οικογένειας με Βαθιές ρίζες στην Ανατολική Μεσόγειο, ο Rees οργάνωσε και διηύθυνε την κατασκοπία εις βάρος του Άξονα στο Αιγαίο πέλαγος και στις κύριες ελληνικές πόλεις. Παράλληλα, υπήρξε υπεύθυνος για τη διαφυγή πολλών δεκάδων προσώπων, πολιτικών, στρατιωτικών και άλλων, από την κατεχόμενη Ελλάδα. Πλούσιο σε λεπτομέρειες, τολμηρό στην ανάλυσή του και σχολαστικά τεκμηριωμένο, το βιβλίο προσφέρει νέα στοιχεία για τον σκιώδη κόσμο των μυστικών υπηρεσιών και την επίδρασή τους στη βρετανική πολιτική σε σχέση με την Ελλάδα και την Αντίσταση. Συμπληρώνει πολλά κενά στην εικόνα μας για την ελληνική ιστορία της εποχής και είναι ικανό να προκαλέσει σοβαρό διάλογο και προβληματισμό.\nΚΕΦΑΛΑΙΟ Β΄ ΓΕΝΕΑΛΟΓΙΚΑ 2: ΑΠΟ ΤΗΝ SIS ΣΤΗΝ SOE ΚΕΦΑΛΑΙΟ Γ΄ ΠΡΟΕΤΟΙΜΑΣΙΕΣ ΠΟΛΕΜΟΥ ΚΑΙ ΚΑΤΟΧΗΣ: ΕΛΛΑΔΑ 1939-1941\nΚΕΦΑΛΑΙΟ Δ΄ "ΓΑΛΑΖΙΟ ΑΙΓΑΙΟ ΠΕΛΑΓΟΣ" Ι Η ΑΡΧΗ. ΧΙΟΣ-ΣΜΥΡΝΗ 1941-1942\nΚΕΦΑΛΑΙΟ Ε΄ "ΓΑΛΑΖΙΟ ΑΙΓΑΙΟ ΠΕΛΑΓΟΣ" II ΕΠΙΤΥΧΙΕΣ ΚΑΙ ΚΑΤΑΣΤΡΟΦΕΣ\nΚΕΦΑΛΑΙΟ Η΄ "ΤΟ ΙΠΠΙΚΟ ΤΟΥ ΑΓΙΟΥ ΓΕΩΡΓΙΟΥ" ΚΕΦΑΛΑΙΟ Θ΄ FRANK MACASKIE ΚΕΦΑΛΑΙΟ Ι΄ JOHN ATKINSON\nΚΕΦΑΛΑΙΟ ΙΑ΄ ΠΑΝΑΓΙΩΤΗΣ ΚΑΝΕΛΛΟΠΟΥΛΟΣ Ι ΚΕΦΑΛΑΙΟ ΙΒ΄ ΠΑΝΑΓΙΩΤΗΣ ΚΑΝΕΛΛΟΠΟΥΛΟΣ II ΚΕΦΑΛΑΙΟ ΙΓ΄ ΙΣΤΟΡΙΑ ΜΕΓΑΛΗ, ΙΣΤΟΡΙΑ ΜΙΚΡΗ ΚΕΦΑΛΑΙΟ ΙΔ΄ ΠΑΡΕΚΒΑΣΗ 2Η: ΠΡΟΟΙΜΙΟ ΕΜΦΥΛΙΟΥ ΠΟΛΕΜΟΥ ΚΕΦΑΛΑΙΟ ΙΕ΄ ΑΛΛΑΓΕΣ ΚΑΙ "ΜΑΧΕΣ" ΚΕΦΑΛΑΙΟ ΙΣΤ΄ ΔΩΔΕΚΑΝΗΣΑ 1940-1943: "MANDIBLES" ΚΑΙ "ACCOLADE"\nΚΕΦΑΛΑΙΟ ΙΖ΄ ΔΩΔΕΚΑΝΗΣΑ 1943: "ΤΟ ΕΠΑΘΛΟ..." ΚΕΦΑΛΑΙΟ ΙΗ΄ ΔΩΔΕΚΑΝΗΣΑ 1943: Η ΚΛΤΑΣΤΡΟΦΗ ΚΕΦΑΛΑΙΟ ΠΑΡΕΚΒΑΣΗ 3Η: ΕΞΙ ΕΠΙ ΚΑΙΡΟΝ, ΕΜΦΥΛΙΟΣ ΚΑΙ ΚΑΘΑΡΣΗ ΚΕΦΑΛΑΙΟ Κ΄ ΤΟ ΜΕΓΑΛΟ ΤΕΧΝΑΣΜΑ: "ZEPPELIN" ΚΑΙ "NOAH'S ARK"\nΚΕΦΑΛΑΙΟ ΚΔ΄ ΕΛΛΗΝΕΣ, ΦΙΛΕΛΛΗΝΕΣ ΚΑΙ ΑΛΛΟΙ. ΣΚΕΨΕΙΣ ΚΑΙ ΣΥΜΠΕΡΑΣΜΑΤΑ ΕΠΙΜΕΤΡΟ "Ο ΔΡΟΜΟΣ ΓΙΑ ΤΗ ΣΜΥΡΝΗ" - ΕΥΧΑΡΙΣΤΙΕΣ\nΤο βιβλίο ''Ο ΑΓΓΛΟΣ ΠΡΟΞΕΝΟΣ'' μπορείτε να το βρείτε εδώ\nΌταν φέρνει κανείς στο νου του την αρχαία Σπάρτη, φαντάζεται μια μιλιταριστική κοινωνία που χαρακτηρίζεται από ισότητα των πολιτών και περιφρόνηση των υλικών αγαθών. Ωστόσο, η ατομική ιδιοκτησία και ο πλούτος έπαιξαν καθοριστικό ρόλο στην ιστορία της πόλης. Η ακμή της Σπάρτης κατά την κλασική εποχή επιτεύχθηκε χάρη σ’ ένα συμβιβασμό μεταξύ πλούσιων και φτωχών πολιτών. Οι οικονομικές διαφορές συγκαλύπτονταν πίσω από έναν ενιαίο τρόπο ζωής και την ισότιμη πρόσβαση στα υλικά αγαθά. Σταδιακά, όμως, η αύξηση των ανισοτήτων οδήγησε σε μια πλουτοκρατική κοινωνία και στην παρακμή της σπαρτιατικής δύναμης.\nΤο βιβλίο ''Ιδιοκτησία και πλούτος στη Σπάρτη της κλασικής εποχής'' μπορείτε να το βρείτε εδώ\nΤο βιβλίο ''ΠΟΛΕΜΟΣ ΚΑΙ ΑΛΛΑΓΗ ΣΤΗ ΔΙΕΘΝΗ ΠΟΛΙΤΙΚΗ'' μπορείτε να το βρείτε εδώ\nΒ' έκδοση με 18 εικόνες και 3 χάρτες.\n"Μια μέρα σκέφτηκα, ότι η Σπάρτη παρ' όλη την ολιγανθρωπία της, απέβη η ισχυρότερη και πιο ονομαστή πόλη της Ελλάδας, και απόρησα πως άραγε συνέβη αυτό. Τότε ανακάλεσα στη μνήμη μου τη ζωή των Σπαρτιατών και έπαυσα πλέον να απορώ" (Ξενοφών). Όποιος λοιπόν επιθυμεί, όπως ο αρχαίος συγγραφέας, να λύσει τον γρίφο που περιβάλλει τη γεμάτη μυστικοπάθεια Σπάρτη, μέσα από το βιβλίο αυτό παίρνει μια σαφή και πλήρως κατανοητή απάντηση.\nΣτο προκείμενο βιβλίο ο Ernst Baltrusch προσπάθησε να περιγράψει σύντομα αλλά πειστικά, με βάση τις σωζόμενες μαρτυρίες, την ιστορία, την κοινωνία και τον πολιτισμό της Σπάρτης από το 900 έως το 146 π.Χ. Αν επιτεύχθηκε ή όχι ο στόχος του, μόνοι αρμόδιοι να κρίνουν θα ήταν οι αρχαίοι Σπαρτιάτες. Αν δεν έμεναν ευχαριστημένοι, δεν θα έπρεπε να διαμαρτύρονται· γιατί δεν έχουν κάνει τίποτε για να διευκολύνουν το έργο των νεότερων ιστορικών. Ήδη ο Σωκράτης υπέθετε ότι οι Σπαρτιάτες σκόπιμα ήθελαν να παραπλανήσουν τους συγχρόνους τους σχετικά μ' αυτούς· γιατί με τη γνωστοποίηση της δύναμης και της σοφίας τους θα προκαλούσαν τους άλλους να τους μιμηθούν και κατ' αυτόν τον τρόπο να εξασθενήσουν την κοινωνία τους. Στον αναγνώστη δίνεται μια εμπεριστατωμένη έκθεση της ανόδου και της παρακμής μιας αρχαίας μεγάλης δύναμης.\nΤο βιβλίο ''Σπάρτη'' μπορείτε να το βρείτε εδώ\nΓ' έκδοση με 35 εικόνες εκτός κειμένου, σχήματα και πίνακες\nΗ μελέτη του M.L.West, καθηγητή στο All Souls College της Οξφόρδης, αποτελεί μια έγκυρη παρουσίαση των διαφόρων παραμέτρων που συνθέτουν το μουσικό πεδίο στην Αρχαία Ελλάδα. Ο συγγραφέας αξιοποιεί τις μουσικές αναφορές που συναντούμε στις φιλολογικές πηγές και εξετάζει τα πλαίσια της καθημερινής αλλά και επίσημης ζωής στα οποία εγγράφεται κάθε είδος μουσικής πρακτικής. Η φωνή, όλες οι κατηγορίες οργάνων, ο ρυθμός, οι κλίμακες και οι αρμονίες, η δομή της μελωδίας, οι θεωρητικές προσεγγίσεις των Αρχαίων, εξετάζονται ιστορικά με τρόπο που δεν κουράζει, αφού δεν προαπαιτούνται ειδικές μουσικές γνώσεις για τη μύηση του αναγνώστη. Παρουσιάζονται σε σύγχρονη μεταγραφή και αναλύονται 30 παραδείγματα από έργα που έχουν διασωθεί, ενώ οι διαφωτιστικοί πίνακες, τα σχήματα, τα διαγράμματα και οι εικόνες συμβάλλουν στην πληρέστερη δυνατή κατανόηση του θέματος.\nΤο βιβλίο '' Αρχαία ελληνική μουσική '' μπορείτε να το βρείτε εδώ


Απίστευτο ρεπορτάζ του ABC Australia: "Στόχος της εξέγερσης στην Τουρκία είναι η Ελλάδα"! - MySalonika\nΑπίστευτο ρεπορτάζ του ABC Australia: “Στόχος της εξέγερσης στην Τουρκία είναι η Ελλάδα”!\nΤα επεισόδια που συντελούνται εδώ στη Κων/πολη, τη “μητέρα” (όπως τη χαρακτηρίζει ο Κοβάλσκι) του δυτικού προσανατολισμού και της κοσμικότητας της Τουρκίας, δεν θεωρούνται τυχαία. Δεν εξεγείρεται έτσι ο κόσμος, με …απλά την αιτία της… καταστροφής του περιβάλλοντος ή την απαγόρευση του αλκοόλ. Εδώ το τοπίο θυμίζει έντονα “Λαϊκή Επανάσταση”, η οποία είναι φανερό οτι δεν είναι απλώς αυθόρμητη. Κάποιοι κινούν τα νήματα. Ούτε είναι τυχαία η παρέμβαση του Αρχηγού του Στρατού ότι …εάν δε σταματήσουν άμεσα οι δολοφονικές επιθέσεις της Αστυνομίας εναντίον των διαδηλωτών, θα υπάρξει στρατιωτική παρέμβαση υπέρ των!Όπως και να έχει το πράγμα, η επόμενη μέρα στη Τουρκία δεν θα είναι καθόλου ίδια με τη προηγούμενη και θα έχει το μέτρο εκείνο που υπάρχει αυτή τη στιγμή σε όλη τη μουσουλμανική Μέση Ανατολή…”\nΞεκλειδώστε το σπίτι σας μέσω του κινητού σας!\nΠως θα καταλάβετε από νωρίς αν έχετε χημεία


Αυτή τη Πέμπτη ο Δημήτρης Μυστακίδης φιλοξενεί την Γιώτα Νέγκα! - MusicCorner.gr\nΑρχική ΝΕΑ ΝΕΑ (GR) Αυτή τη Πέμπτη ο Δημήτρης Μυστακίδης φιλοξενεί την Γιώτα Νέγκα!\nΑυτή τη Πέμπτη ο Δημήτρης Μυστακίδης φιλοξενεί την Γιώτα Νέγκα!\nΤα βράδια της Πέμπτης στο ζεστό χώρο του Anodos Live Stage η λαϊκή κιθάρα είναι ο απόλυτος πρωταγωνιστής!\nΟ Δημήτρης Μυστακίδης εμφανίζεται παρουσιάζοντας μας “Τα ρεμπέτικα της κιθάρας“, με καλεσμένες τις φίλες του. Ξεκίνησε στις 28 Νοεμβρίου με τη Φωτεινή Βελεσιώτου ενώ στις 5 Δεκεμβρίου η Μελίνα Κανά μας ξεδίπλωσε μια πτυχή του ταλέντου της που μας είχε λείψει.\nΤην Πέμπτη 19 Δεκεμβρίου ο Δημήτρης Μυστακίδης στην “αποχαιρετιστήρια” εμφάνισή του στο ANODOS Live Stage συναντά τη σπουδαία Γιώτα Νέγκα!\nΗ Γιώτα Νέγκα με την υπέροχη φωνή της, με την ψυχή και το συναίσθημα της ερμηνείας της να κυριαρχεί, θα αποδώσει με έναν τρόπο πολύ προσωπικό και άμεσο “Τα ρεμπέτικα της κιθάρας” σ’ ένα εκλεκτό ρεπερτόριο μισού αιώνα, φτιαγμένο από κορυφαία ρεμπέτικα των Περιστέρη, Τούντα, Σκαρβέλη, Βαμβακάρη, Χιώτη, Μητσάκη, Ρούκουνα, Ριτσιάρδη, Νταλγκά κ.ά.\nΤον Δημήτρη Μυστακίδη στις εμφανίσεις του στο Anodos Live Stage συνοδεύουν στις κιθάρες και στο τραγούδι o Δημήτρης Παπάς, ο Γιώργος Τσαλαμπούνης και η Ιφιγένεια Ιωάννου.\n19/12 με την Γιώτα Νέγκα


Απόστολος Τσιτσιπάς στα Παραπολιτικά: Ο Στέφανος είναι παιδί της διπλανής πόρτας\nΤο πρόβλημα στον αγκώνα που τον προβλημάτισε\nΟ Στέφανος Τσιτσιπάς είναι έτοιμος να διακριθεί και στο τουρνουά των ΗΠΑ, το Indian Wells της Καλιφόρνια. Ωστόσο, μιλώντας στη συνέντευξη Τύπου πριν ριχτεί στη μάχη του BNP Paribas Open αναφέρθηκε στη δύσκολη περίοδο που πέρασε την περασμένη σεζόν λόγω του προβλήματος στον αγκώνα του, αποκαλύπτοντας πως είχε σκεφθεί ακόμη και το ενδεχόμενο να αποσυρθεί\nΣτέφανος Τσιτσιπάς: Επικράτησε 2 - 0 του Λάσλο Τζέρε για το τουρνουά Abierto Mexicano\nΣτέφανος Τσιτσιπάς: Έβγαλε «φονικό» σερβίς με 209 χιλιόμετρα την ώρα\n«Ηταν μια πραγματικά δύσκολη περίοδο όπου δεν απολάμβανα το τένις γιατί ο πόνος ήταν τόσο έντονος. Θυμάμαι που ήμουν στο ATP Finals και λίγες μέρες πριν από την εγχείρηση, σκεφτόμουν να αποσυρθώ. Δεν πίστευα τότε ότι υπάρχει κάποιος να με βοηθήσει να θεραπευτώ και να επιστρέψω εκεί που ήθελα εγώ. Ήταν μια πολύ δύσκολη περίοδο που ευτυχώς κατάφερα να ξεπεράσω. Ήμουν σε πολύ άσχημη κατάσταση», δήλωσε σχετικά ο 23χρονος πρωταθλητής και συμπλήρωσε:\n«Δεν μπορούσα να βρω κίνητρο να συνεχίσω γιατί δεν πίστευα στον εαυτό μου. Το σώμα μου δεν μου επέτρεπε να σκέφτομαι θετικά. Ένιωθα λύπη και αβοήθητος. Ένιωσα αδύναμος και ανίκανος να φτάσω σε νέα ύψη. Οπότε, θέλω πολύ να σταθεροποιηθώ και να νιώσω ξανά καλά με τον εαυτό μου αυτή τη χρονιά. Αν κερδίσω το Indian Wells θα μου δώσει μεγάλη αυτοπεποίθηση για να κερδίσω Grand Slam τίτλους».